Szabadka úgy döntött, szigorít a járvány megfékezése érdekében

Szabadka Város Válságkezelő Törzskara ma újabb óvintézkedésekről hozott döntést a koronavírus-járvány megfékezése érdekében.

Kötelező a védőmaszk használata zárt térben, és a minimum másfél méteres távolságtartás.
Zárt helyen nem gyűlhet össze több mint öt ember, ha nem biztosítható az előírt távolságtartás. A vendéglátóipari egységek tevékenységét lehetőség szerint a kerthelyiségekbe kell áthelyezni.
A Stadion Kommunális Közvállalatnak elrendelték, hogy a szabadtéri és a zárt medence nyitva tartását is legfeljebb három órás váltásokban szervezze meg, és korlátozza a látogatók számát.
Kötelező továbbá a védőmaszkok használata, illetve a másfél méteres távolságtartás a parkok, játszóterek, szabadidős és rekreációs sportpályák, görkorcsolyaparkok, fitnesz eszközök, illetve a szabadtéri edzőterek, illetve a futópályák használatakor.
A Subotica-trans buszaira nem szállhatnak fel maszk nélkül az utasok.
Elrendelték a közterületek fokozott tisztítását és fertőtlenítését is. Emellett kötelező lett a testhőmérséklet mérése a középületekbe való belépéskor, illetve kézfertőtlenítő szerek és fertőtlenítőtálcák elhelyezése a középületek bejárata előtt.

Szigorítások Szabadkán

Mától szigorításokat vezetnek be Szabadkán.

Ma július 10-e,
péntek van.
A szigorítások azért kellenek,
hogy ne terjedjen tovább
a koronavírus az emberek között.
Szigorítás például,
hogy zárt térben
kötelező a maszk használata.
Szigorítás például,
hogy kötelező
az emberek között
a 1,5 méteres távolság.
Zárt térben
ha nem lehet tartani
az emberek között
a 1,5 méter távolságot,
akkor csak 5 ember
lehet 1 térben.
A vendéglátóipari
helyiségeknek a vendégeket
jobb, ha a kertjükben fogadják.
Vendéglátóipari hely például
az étterem, a kávézó.
Kötelező a védőmaszk használata
és az emberek közötti
1,5 méteres távolság
például a parkok,
a játszóterek, a sportpályák,
a görkorcsolyaparkok,
a fitnesz eszközök,
a szabadtéri edzőterek,
és a futópályák használatakor.
A Subotica-trans buszain is
kötelező a maszk használata.
Szabadkán a szabadtéri
és a zárt medencék
nyitvatartása is megváltozott,
és meg van határozva
hogy hány ember
mehet az uszodába.
Az épületek gyakori
fertőtlenítését is
megszervezik Szabadkán.


Segítsünk együtt a palicsi Jasmina Krušedolacnak!

Az 1976-os születésű nő súlyos gerincbetegségben szenved. Gerincfájdalmai 2022 októberében kezdődtek, és az egészségügyi problémája az idő előrehaladtával egyre elviselhetetlenebbé vált.

Jasminat már megműtötték, valamint idegsebész, neurológus és gyógytornász is foglalkozott vele, de az állapota tovább romlott és a fájdalmai sem szűntek meg. Nyolc hónap sikertelen kezelés után Jasmina úgy döntött, hogy külföldi egészségügyi intézményekben is kivizsgáltatná magát, hogy újra normális életet élhessen. Ehhez van most szüksége minden jótékony ember segítségére. Aki támogatni szeretné Jasmina gyógyulását, a 3030-as számra küldje a 1548-as kódot. Egy SMS 200 dinárba kerül.

Segítsünk együtt a palicsi Jasminanak

A 47 éves Jasmina súlyos gerincbetegségben szenved.
Jasmina gerincfájdalmai tavaly kezdődtek.
Tavaly 2022 volt.
Idővel Jasmina fájdalmai egyre nagyobbak lettek.
Jasminát már megműtötték, és több szakember is foglalkozott vele.
Mégis tovább romlott a nő egészségi állapota.
Jasminának folyamatosan fájdalmai vannak.
A sikertelen orvosi kezelések után Jasmina úgy döntött,
hogy külföldi kórházakban is kivizsgáltatja magát.
Jasmina abban reménykedik, hogy
újra normális életet élhet majd.
Ehhez Jasmina segítséget kér a jó szándékú emberektől.
Aki támogatni szeretné Jasmina gyógyulását,
a 3030-as számra küldje a 1548-as kódot.
Egy SMS 200 dinárba kerül.
Segítsünk, hogy Jasmina újra fájdalmak nélkül élhessen!


Visszatérnek az iskolapadba a diákok Szerbiában

A tervek szerint január 18-ától a tanulók a szeptemberben is alkalmazott minta szerint fognak az oktatási intézményekbe járni.

Ez azt jelenti, hogy a középiskolások minden második héten ülnek be az órákra, a többi napon pedig online tanítás lesz. Az általános iskolák alsós diákjai minden nap járnak majd iskolába, a tanítók az első félévhez hasonlóan kisebb csoportokban dolgoznak majd a tanulókkal. A felsősök kombinált modell szerint tanulnak majd, felváltva az iskolában és a távoktatásban vesznek részt. A tanórák továbbra is rövidítettek, vagyis 30 percesek lesznek.
A tanulók számára a továbbiakban is fennáll az a lehetőség, hogy az online oktatást válasszák, így egyáltalán nem kell bejárniuk az iskolába.
A Szerbiai Oktatási Minisztérium adatai szerint az országban 160 általános-, illetve 59 középiskolában dolgozó tanár koronavírusos.

Jövő hétfőn visszatérnek az iskolapadokba a tanulók

Jövő hétfőtől újra visszatérnek az iskolapadokba a tanulók Szerbiában.

Jövő hétfő január 18-a lesz.
Január 18-tól
kezdődik a 2. félév
a szerbiai általános
és középiskolákban is.
Jövő hétfőtől
az általános iskolák
alsós diákjai
minden nap járnak
majd az iskolába.
Alsós osztály
1.osztálytól
4. osztályig van.
Az általános iskolák
felsős diákjainak
kombinált tanítás
lesz január 18-tól.
Kombinált tanítás
azt jelenti, hogy
az iskolában
és az interneten
keresztül is lesz tanítás.
Felsős osztály
5. osztálytól
8. osztályig van.
A középiskolások
minden 2. héten mennek
majd az iskolába tanulni.
A többi napon
az interneten keresztül
lesz a tanítás
a középiskolásoknak.
A tanórák továbbra is
rövidítettek, vagyis
30 percesek lesznek.
A tanulók továbbra is
választhatnak,
hogy az iskolában
akarnak-e tanulni
vagy csak
az interneten keresztül
a koronavírus-járvány miatt.
Szerbiában jelenleg
160 általános iskolában
dolgozó pedagógus
koronavírusos beteg.
Szerbiában jelenleg
59 középiskolában
dolgozó pedagógus
koronavírusos beteg.
Pedagógus például
a tanító, a tanár.


Tizennyolcadik alkalommal rendezték meg az Általános Iskolások Művészeti Vetélkedőjét

Az esemény három helyszínen zajlott le: a Majsai Úti Általános Iskolában, a Zeneiskolában és a Kosztolányi Dezső Színházban - attól függően, hogy milyen kategóriáról volt szó.

A versenyzők egyebek mellett képzőművészetben, szavaló- és prózamondásban, fogalmazás- és versírásban, éneklésben, valamint színjátszásban mutatták meg tudásukat.
Az Általános Iskolások Művészeti Vetélkedője remek lehetőség arra, hogy a gyerekek bemutassák tudásukat. Több témakör közül is tudtak választani a tanulók, a képzőművészet, szavaló- és prózamondás, fogalmazás- és versírás, éneklés, valamint a színjátszás közül.
Triznya Luca, versenyző: „Én Arany János Rege a csodaszarvasról című versét szavaltam. Nagyon tetszett a verseny. Első helyezett lettem.”
Végső Barbara, versenyző: „A képzőművészeti kategóriában indultam és első helyezést értem el. A téma az volt, hogy húsz szavat kellett lerajzolni képeslap formájában.”
A tanárok szerint is nagyon fontos, hogy a gyerekek meg tudják mutatni tehetségüket, ezért már több éve rendszeresen eljárnak az Általános Iskolák Művészeti Vetélkedőjére Temerinből, mondta Nemes Ildikó.
Nemes Ildikó, magyartanár, Kókai Imre Általános Iskola, Temerin: „Az idén tizenkét diákkal érkeztünk erre a versenyre, mindenféle kategóriában megpróbálják magukat a gyerekek.”
A gyerekek összesen 10 kategóriában mutatkozhattak be.
De Negri Ibolya, elnök, Észak-bácskai Magyar Pedagógusok Egyesülete: „A Majsai Úti Iskolában kezdődött, annak idején 2002-ben, de mára már kinőttük ezt az iskolát így hát a vetélkedő három helyszínen zajlik egy időben. 6 évvel ezelőtt egy Vándordíjjal gazdagodott a rendezvény. Az az iskola fogja a Vándordíjat megszerezni, amelyiknek a diákjai a legtöbb díjat kapják.”
Az idei versenyre 540 diák jelentkezett Vajdaság minden részéről.

18. alkalommal tartották meg az Általános Iskolások Művészeti Vetélkedőjét

Május 11-én, szombaton volt megszervezve a 18. ÁMV.

Az ÁMV az Általános Iskolások Művészeti Vetélkedőjének rövidítése.
Az ÁMV-re több iskolából jönnek tanulók, és megmutatják, hogy miben a legjobbak.
A tanulók több területen is megmutatják, hogy miben a legjobbak.
Ilyen terület például a képzőművészet, versmondás, fogalmazás, versírás, éneklés, színjátszás.
Minden területen kiválasztották a legjobb tanulót.
Az ÁMV 3 helyen volt megtartva Szabadkán.
Az ÁMV a szabadkai Majsai Úti Általános iskolában volt.
A szabadkai Majsai Úti Általános Iskolában képzőművészet, versmondás, forgalmazás, versírás volt.
A fogalmazás azt jelenti, hogy egy témáról kell írni saját gondolatokat.
Az ÁMV a szabadkai Zeneiskolában is volt.
A szabadkai Zeneiskolában éneklés volt.
Az ÁMV a szabadkai Kosztolányi Dezső Színházban is volt.
A szabadkai Kosztolányi Dezső Színházban színjátszás volt.
Az ÁMV fő díja egy Vándordíj.
A Vándordíjat az az iskola kapja, amelyikből a legtöbb diák nyert az ÁMV-n.
A Vándordíjat minden évben más iskola nyeri meg.
Minden évben az Észak-bácskai Magyar Pedagógusok Egyesülete szervezi meg az ÁMV-t.
Észak-bácskai Magyar Pedagógusok Egyesülete Szabadkán van.
Észak-bácskai Magyar Pedagógusok Egyesületében az emberek programokat szerveznek a tanulóknak.
Észak-bácskai Magyar Pedagógusok Egyesületében az emberek programokat szerveznek a tanítóknak is.
A gyerekeknek nagyon tetszett az idei ÁMV.
A tanárok azt mondják, hogy nagyon fontos az ÁMV.
Azért fontos nagyon az ÁMV, mert a gyerekek meg tudják mutatni a tehetségüket.
A tehetség azt jelenti, hogy a tanuló valamiben nagyon jó.
Az idei ÁMV-re 540 gyerek jött, több vajdasági településről.


Szeptember elsejétől minden szerbiai iskolában lesznek rendőrök

Az oktatási minisztérium tájékoztatása szerint az órák kezdete előtt, az órák alatt, és az utolsó óra után is ott lesznek a rendőrség illetékesei.

Hozzáteszik, az iskolák környékén fokozott közúti ellenőrzést tartanak a rendőrök az iskolaév kezdetén, valamint a rendőrség vezetői, az iskolaigazgatók, a rendőrfőnökök folyamatosan elemzik a biztonsági helyzetet, hogy a lehető legmagasabb szinten tudják garantálni a diákok biztonságát.

Szeptembertől minden iskolában lesznek rendőrök

Szeptember 1-jétől minden szerbiai iskolában lesznek rendőrök.

A tanítási órák kezdete előtt,
a tanítási órák idején és az utolsó óra után is
az iskolákban lesznek a rendőrök.
Az iskolaév kezdetén szigorú közúti ellenőrzést is tartanak
a szerbiai utakon a rendőrök.
Az iskolaév kezdete szeptemberben lesz.
A rendőrség vezetői, az iskolaigazgatók
és a rendőrfőnökök is figyelni fogják,
hogy minden gyerek biztonságban legyen az iskolákban.


Készülnek a beiskolázási tanszercsomagok

Az MNT idén is megajándékozza a szeptemberben első osztályba induló gyermekeket a beiskolázási tanszercsomaggal, ami az iskolatáska mellett taneszközöket és felszerelést tartalmaz.

Többek között egy gazdagon felszerelt tolltartót, betűkirakót, vonalzókészletet, rajzfelszerelést, több fajta kisformátú füzetet, de tornazsákot, ugrókötelet, víztároló tasakot, és mesekönyvet is kapnak a gyerekek. Az iskolába indulást megkönnyítő ajándékcsomag Magyarország Kormányának támogatásával, a magyar Miniszterelnökség Nemzetpolitikai Államtitkársága és a Bethlen Gábor Alap közreműködésével a Magyar Nemzeti Tanács szervezésében jut el minden, a Vajdaságban magyar osztályba iratkozó első osztályos gyermekhez. A tanszercsomagot és az iskolatáskát augusztus 26-a és szeptember 1-je között minden kisdiáknak eljuttatja az MNT.

Az MNT idén is megajándékozza a szeptemberben első osztályba induló gyermekeket.

Az MNT a Magyar Nemzeti Tanács rövidítése.
A tanszercsomagban iskolatáska, tolltartó, betűkirakó,
vonalzókészlet, rajzfelszerelés, több fajta kisformátú füzet,
tornazsák, ugrókötél és mesekönyv is van.
A tanszercsomagot minden, a Vajdaságban
magyar osztályba iratkozó első osztályos gyermek kapja.
A tanszercsomagot és az iskolatáskát augusztus 26-a
és szeptember 1-je között minden kisdiáknak eljuttatja az MNT.


Szerbia készen áll a fűtési idényre

Akár már október 15-e előtt megkezdődhet a fűtési szezon - írja a szerb közmédia. A távfűtés ára a tervek szerint nem változik idén.

Országszerte a távfűtéssel foglalkozó vállalatok október elsején, kedden kezdik meg a technikai próbákat. A távfűtés ára a tervek szerint nem változik idén, csak abban az esetben lehet árkorrekcióra számítani, ha változások következnek be a világpiaci árakban. A távfűtővállalatok felkészültek a télre, a gáztározók pedig teljesen fel vannak töltve.

Októberben kezdődik a fűtési idény

Októberben kezdődik a fűtési idény Szerbiában.

Fűtési idény az, amikor a lakásokban és a házakban fűteni kezdenek.
Ha hideg lesz, október 15-e előtt is megkezdődik a fűtési idény.
A távfűtés ára nem változik idén.
Idén 2019 van.
Távfűtés főleg a városokban van.
A távfűtésért fizetni kell.
A távfűtővállalatok felkészültek a télre Szerbiában.
Amikor megérkezik a hideg a távfűtést bekapcsolják.
A távfűtés miatt meleg lesz az otthonokban.


Legyünk tekintettel házi kedvenceinkre, ne használjunk pirotechnikai eszközöket az ünnepek alatt!

Mintegy ötezer állat pusztul el az ünnepek alatt használt pirotechnikai eszközök miatt – közölte a Szerbiai Állatvédelmi Egyesület.

A szakemberek azt javasolják, hogy amennyiben házi kedvencünk stresszes állapotba szokott kerülni a pirotechnikai eszközök miatt, keressük fel az állatorvosunkat, ugyanis léteznek olyan növényi alapú készítmények, amelyek eredményesek a stressz csökkentésében.
A kóbor állatok az ünnepek alatt még kiszolgáltatottabb helyzetben vannak, ezért a velük is foglalkozó civil szervezetek arra kérik a polgárokat, hogy ha akár egy rövid időre is, de fogadják be őket és vigyázzanak rájuk. A szakemberek arra figyelmeztetnek, hogy az elszenvedett stressz akár végzetes is lehet azon állatok esetében, amelyeknek már van valamilyen betegségük.

Óvjuk a kedvenceinket és ne használjunk pirotechnikai eszközöket!

A karácsonyi ünnepek idején használt pirotechnikai eszközök miatt 5 ezer állat pusztul el Szerbiában.

Ezt az információt
a Szerbiai Állatvédelmi Egyesület közölte.
Pirotechnikai eszköz például a petárda, a tűzijáték.
A szakemberek azt javasolják,
hogy ha házi kedvencünk fél
a pirotechnikai eszközöktől,
akkor keressük fel az állatorvost.
Az állatorvos olyan növényi alapú
készítményt tud adni az állatnak,
amitől meg tud nyugodni.
A kóbor kutyák vannak a legrosszabb
helyzetben a karácsonyi időszak idején.
A kóbor kutyákkal foglalkozó szervezetek
arra kérik a lakosokat, hogy ha akár rövid időre is,
de fogadják be a kóbor kutyákat
és vigyázzanak rájuk.
Azok az állatok, amelyek már valamilyen
betegségben szenvednek,
a pirotechnikai eszközök okozta ideg miatt
akár el is pusztulhatnak.
Vigyázzunk egymásra és a kedvenceinkre,
ne használjunk pirotechnikai eszközöket
az ünnepek alatt sem!


Nem az osztályokat választják szét, az iskolákat sorolják zónákba

Javaslatot tett az oktatásügyi minisztérium az iskoláknak az új tanév kezdetére vonatkozóan. Ezek szerint az iskolaév szeptember 1-jén kezdődik jelenléti oktatással. A tanítási órák 45 percesek lesznek az osztályokat pedig nem fogják szétválasztani.

Az oktatási intézményekben figyelemmel kell kísérik a járványhelyzetet, az iskolák pedig a fertőzött gyerekek számától függően három zónába lesznek sorolva: zöldbe, narancssárgába és vörösbe.
A zöld színnel jelölt iskolák a megszokott rend szerint fognak működni, a narancssárgában lévőkben kombináltan folyik majd az oktatás, vagyis egyik nap az iskolában, a másik napon pedig otthonról hallgatják le az órákat a diákok. A vörös zónában lévő iskolák teljesen online oktatásra állnak át.
Az oktatásügyi minisztérium által kidolgozott javaslatot a válságstáb elé terjesztik.

Az iskolák csoportokba osztását javasolják

Az oktatásügyi minisztérium javaslatot tett arra, hogyan kezdődjön szeptemberben a tanítás.

Az oktatásügyi minisztérium szerint
nem az osztályokat kell szét választani,
hanem az iskolákat kell csoportba osztani.
Az iskolákat zöld, narancssárga és vörös
csoportba lehet osztani szeptember 1-jétől.
A zöld csoportba tartozó iskolákban
a tanítás az iskolákban történne,
45 perces órákkal.
A narancssárga csoportba tartozó iskolákban
kombinált oktatás lenne.
Kombinált oktatás azt jelenti, hogy egyik nap
az iskolában tanul a gyerek, másik nap otthon,
az interneten keresztül.
A vörös csoportba tartozó iskolákban
a tanulók csakis otthon, az interneten keresztül tanulnának.
Az, hogy melyik iskola melyik csoportba fog tartozni
attól függ, hogy milyen a járványhelyzet az iskolában,
és hogy mennyi koronavírusos tanuló van.
Az oktatásügyi minisztérium javaslatáról
a szerbiai válságstáb fog dönteni.


Nem igazán javult a levegő minősége

Továbbra is rendkívül rossz a levegő minősége Szerbia több részén.

A legtöbb applikáció, mérőállomás azt mutatta, hogy egészségtelen a levegő, így nem javasolt a szabad levegőn való tartózkodás - írja a szerb sajtó. Hozzáteszik, hogy az elmúlt időszakban valamelyest javult a levegő minősége a légmozgás miatt, azonban azzal, hogy az abbamaradt, visszatért a hónapok óta jelenlevő probléma. Belgrádban délelőtt ötször nagyobb volt a szennyezettség a megengedettnél. Nem kielégítő továbbá a levegőminőség Szabadkán, Újvidéken és Pancsován sem.

Még mindig rossz a levegő minősége

Még mindig rossz a levegő minősége Szerbia több részén is.

A rossz minőségű levegő
rossz az ember egészségére.
A rossz minőségű levegő
piszkos levegőt jelent.
Amikor rossz a levegő minősége,
azt mondjuk, szennyezett a levegő.
Decemberben is nagyon rossz volt
a levegő minősége
Szerbia több részén is.
Január elején jobb volt
a levegő minősége a szél miatt.
Most nem fúj a szél,
ezért megint rossz a levegő minősége.
Belgrádban is nagyon rossz
a levegő minősége.
Belgrád Szerbia fővárosa.
Szabadkán, Újvidéken és
Pancsován is rossz a levegő minősége.
Kevés időt kell a szabadban lenni
akkor, amikor rossz a levegő minősége.


Üdülési utalványok holnaptól

Holnaptól lehet jelentkezni az újabb 100 ezer darab 5 ezer dinár értékű üdülési utalványra, amelyet a szerb állam biztosít.

A kedvezményt a postán kell igényelni. Azok kérhetik, akik idén még nem kaptak ilyen utalványt, a nyugdíjasok, a munkanélküliek, a valamilyen segélyben részesülők, illetve a foglalkoztatottak, akik 70 ezer dinárnál kevesebbet keresnek. Rajtuk kívül jogosultak még a katonai rokkantak, a gazdák és az egyetemisták. Idén ez már a harmadik akció, eddig már 200 ezer darab üdülési utalványt kiosztottak, és szinte egy nap alatt elkapkodták őket. Az üdülési utalványokat november 20-ig kell kihasználni.

Mától lehet jelentkezni az üdülési utalványokra

Mától lehet jelentkezni az újabb 100 ezer üdülési utalványra.

Ma június 20-a, kedd van.
Egy üdülési utalvány értéke 5 ezer dinár.
Az üdülési utalványokat a szerb állam adja.
Az üdülési utalványokat szerbiai üdülőhelyen kell kihasználni.
Az üdülési utalványokat a postán kell kérni.
Az üdülési utalványokat azok kérhetik,
akik idén még nem kaptak ilyen utalványt,
a nyugdíjasok, a munkanélküliek,
a valamilyen segélyben részesülők,
valamint a foglalkoztatottak, akik 70 ezer dinárnál kevesebbet keresnek.
Az üdülési utalványokat igényelhetik még
a katonai rokkantak, a gazdák és az egyetemisták.
Idén ez már a harmadik akció.
Eddig már 200 ezer darab üdülési utalványt kiosztottak.
Az üdülési utalványok iránt óriási az érdeklődés.
Szinte 1 nap alatt elkapkodták őket.
Az üdülési utalványokat november 20-ig kell kihasználni.


Több órás várakozás a határokon

Július első hétvégéje szabályos utazási rohamot indított el a Nyugat-Balkánon. Magyarország felől több órás várakozásra kell számítani a Szerbiába történő belépésnél. A déli határokon is ugyanez vár a nyaralni utazókra.

A mögöttünk álló éjszaka folyamán több mint 11 ezer utas és 2000 személygépkocsi lépte át a preševoi határátkelőt Szerbia és Észak-Macedónia határán. A várakozás egyébként a legtöbb határátkelőn megnőtt, jellemzően a tranzitforgalom erősödött meg, Nyugat-Európa felől Szerbia felé, míg Szerbia déli részén a kilépéskor kell hosszabb időt vesztegelni.
Szombat délelőtt aki Magyarország felől szeretett volna belépni Szerbiába, az több órás várakozásra számíthatott. A legnagyobb torlódások a Röszke-Horgos autópálya és Röszke-Horgos II, valamint a Tompa-Kelebia határátkelőn alakultak ki. Itt akár 4 órát is várniuk kellett az autósoknak a belépésre.
Az illetékesek az elkövetkező időszakban is torlódásokra számítanak, aki útnak indul, mindenképpen tájékozódjon előtte.

Több órás várakozás a határokon

Július első hétvégéjén több órás várakozás van a határokon.

Ma július 3-a, szombat van.
Magyarország felől több órát kell várakozni
a Szerbiába történő belépésnél.
Sokan indultak el nyaralni, ezért van
hosszú várakozás a határokon.
Tegnap éjszaka például több mint 11 ezer utas
és 2000 autó lépte át a preševoi határátkelőt.
Tegnap július 2-a, péntek volt.
A preševoi határátkelő Szerbia és Észak-Macedónia
határán van.
Ma délelőtt több órát kellett várakoznia annak,
aki Magyarország felől akart belépni Szerbiába.
A legtöbb várakozás a Röszke-Horgos autópálya,
a Röszke-Horgos II,
valamint a Tompa-Kelebia határátkelőn alakult ki.
Ezeken a határátkelőkön akár 4 órát is várniuk kellett
az autósoknak a belépésre.
Várhatóan a következő időszakban is
marad a több órás várakozás a határátkelőkön.
Aki útnak akar indulni ajánlott előtte tájékozódni
az interneten keresztül.


Most kell átadni a kívánságlistát

A továbbtanulásukról döntenek a nyolcadikosok.

Ma és holnap adhatják be a középiskolai beiratkozáshoz szükséges kívánságlistát a szerbiai általános iskola nyolcadikos diákjai. A kívánságlistát a Moja srednja škola portalon vagy közvetlenül az iskolában lehet átadni.
Milan Pašić, az oktatási miniszter helyettese korábban a Tanjugnak elmondta, a diákok legfeljebb 20 különböző szakot írhatnak majd fel a listára. A végleges eredményeket, vagyis hogy ki melyik iskolába jutott be, július 2-án teszik közzé.

Már átadhatják a kívánságlistát a nyolcadikosok

Ma és holnap adhatják be
a középiskolai beiratkozáshoz szükséges kívánságlistát
a szerbiai általános iskola nyolcadikos diákjai.
Ma június 26-a, szerda van.
Holnap június 27-e, csütörtök lesz.
A kívánságlistát a Moja srednja škola internetes oldalon
vagy az iskolában lehet átadni.
A diákok maximum 20 különböző szakot
írhatnak fel a kívánságlistára.
A végleges eredményeket, vagyis hogy
ki melyik iskolába jutott be, július 2-án teszik közzé.
Július 2-a jövő kedd lesz.


Szombaton lesz a hagyományos pünkösdi búcsú az erdélyi Csíksomlyón

Ez a Kárpát-medence legnagyobb vallási eseménye és zarándoklata. A szervezők mintegy 300 ezer zarándokra számítanak. Az ünnepi szentmisét szombaton 11 órától a Szabadkai Magyar Rádió élőben közvetíti.

Érkeznek majd résztvevők Ausztráliából is, Magyarországról három zarándokvonat indul, és buszokkal is érkeznek szervezett csoportok. Vajdaságból is sokan felkeresik ezen a hétvégén Csíksomlyót. Már pénteken több szentmise lesz a kegytemplomban, szombaton pedig a Nyeregben, a Hármashalom-oltárnál tartják az ünnepi szentmisét fél 12-kor. Az idei csíksomlyói búcsú jelmondata Assisi Szent Ferenc egyik imájából származik, és így szól: "Üdvözlégy, ki szűz lévén templommá lettél!" Szombaton a Szabadkai Magyar Rádió élőben közvetíti a csíksomlyói misét 11 óra 30 perctől, a Pannon Televízióban pedig másnap, vasárnap tűzik műsorra reggel 8 óra 40 perckor.

Szombaton lesz a csíksomlyói búcsú Erdélyben

Szombaton tartják a pünkösdi búcsút az erdélyi Csíksomlyón.

Szombat május 27-e, holnap lesz.
Csíksomlyó 1 település Erdélyben.
Erdély magyar lakta terület Romániában.
A csíksomlyói búcsú 1 nagy vallási esemény.
A szervezők 300 ezer hívő érkezésére számítanak.
Érkeznek majd résztvevők Ausztráliából is,
Magyarországról 3 vonat indul,
és buszokkal is érkeznek szervezett csoportok.
Vajdaságból is sokan utaznak Csíksomlyóra.
Már ma több szentmise lesz a kegytemplomban.
Ma május 26-a, péntek van.
Szombaton pedig a Nyeregben,
a Hármashalom-oltárnál tartják
az ünnepi szentmisét 11 óra 30 perctől.
Szombaton a Szabadkai Magyar Rádió
élőben közvetíti a csíksomlyói misét 11 óra 30 perctől.
A Pannon Televízióban pedig vasárnap látható a mise reggel 9 órakor.
Vasárnap május 28-a lesz.


A Szentlélek eljövetelét, kiáradását ünnepeljük

A keresztény egyház harmadik legnagyobb eseménye a pünkösd, amikor a Szentlélek eljövetelét, kiáradását ünnepeljük. Ez a nap egyben az egyház születésnapja is.

A keresztény egyházak ünnepi miséket, istentiszteleteket tartanak, de rengeteg népi hagyomány és szokás is fűződik a naphoz. Tíz nappal Jézus Krisztus mennybemenetele után ünnepli a keresztény egyház a Szentlélek eljövetelét.
A források szerint Zenta és környéke egykor igen gazdag pünkösdi népi hagyományokkal rendelkezett. Ezt a sok népi ének is alátámasztja. Mára azonban ezek a szokások többségben kihaltak – mesélte Nagy Abonyi Ágnes, néprajzkutató. A népi hiedelem szerint ezek a szokások megvédték az embereket a rontástól, elűzték a betegségeket. Zöld ágakat, virágokat vittek a házba, a lányok kutaknál vagy folyóvizekben mosdottak, pünkösdi dalokkal köszöntötték az ünnepet, házról házra járva. A néprajzkutató a pünkösdi királyválasztásról, a tavaszköszöntésről és a pünkösdi királyné-járásról mesélt stábunknak.
A népszokások lassan feledésbe merülnek, de a pünkösd igazi lényege a keresztény egyházban jelenik meg. A Szentlélek az Atya és a Fiú kölcsönös szeretetének végpontja, az apostolokra való kiáradásával a kereszténység új tartalommal gazdagodott.
A Szentlelket galamb képében szokták ábrázolni az egyházi képeken. A pünkösd színe a piros, amely a tűz szimbóluma is egyben. A Szentlélek a vigasztaló, igazságra tanít bennünket. Pünkösd napján magasztos, ünnepi miséket tartanak, ének kíséretében, melynek középpontjában a Szentlélek áll.

Pünkösdvasárnap van

Ma van a keresztény egyház 3. legnagyobb ünnepe a pünkösd.

Ma június 5-e, vasárnap van.
Pünkösdkor a Szentlélek eljövetelét,
kiáradását ünnepeljük.
Pünkösd egyben az egyház születésnapja is.
A keresztény egyházak pünkösdkor
ünnepi miséket, istentiszteleteket tartanak.
Slavko Večerin elmondta, pünkösd ünnepe
legalább annyira fontos a keresztényeknek,
mint a húsvét vagy a karácsony.
Slavko Večerin a szabadkai egyházmegye püspöke.
A pünkösdi ünnephez nagyon sok
népszokás is kapcsolódik.
Ilyen népszokás például, hogy zöld ágakat,
virágokat vittek az emberek a házba,
mert abban hittek, hogy ezzel megvédik
magukat a rossztól és a betegségektől.
Pünkösdi népszokás volt például,
hogy a lányok kutaknál vagy folyóvízben mosdottak.
Régen pünkösdi dalokkal köszöntötték
az ünnepet, házról házra.
Ezeket a népszokásokat ma már
egyre kevesebb ember tartja be.
A keresztény egyház 10 nappal
Jézus Krisztus mennybemenetele után
ünnepli a Szentlélek eljövetelét.
Szentlélek az Atya és a Fiú egymás
szeretetének a végpontja.
A Szentlelket galamb képében
szokták ábrázolni az egyházi képeken.
A pünkösd színe a piros, amely a tüzet jelképezi.
Pünkösd napján ünnepi miséket tartanak,
ének kíséretében.


Ismét drágul a cigaretta Szerbiában

A boltok ezekben a napokban vezetik be az új árjegyzéket.

A dohányáru dobozonkénti ára 10 dinárral emelkedik, így a legolcsóbbért 290 dinárt kell ezentúl fizetni, a legdrágábbért pedig mintegy 600-at.
Az áremelés oka a jövedéki adó ismételt emelése, illetve az uniós standardokhoz való igazodás. A tervek szerint 2025-re az állami bevétel dobozonként 1,8 euró lesz, vagyis a mostani 70 helyett, 90 euró 1000 szál után. A cél elérése érdekében Szerbiában évente kétszer emelik a jövedéki adót.
Ami Európát illeti, Írországban a legmagasabb a cigaretta átlagára, ott 9 euróba kerül egy doboz. Ausztriában 5,1, Magyarországon 3,9, Bulgáriában 2,5 eurót kell fizetni egy dobozért.
A mostani szerbiai áremelkedést követően egyébként, ha valaki naponta egy dobozzal szív el a legolcsóbb fajtából, évi 105 ezer dinárt füstöl el.

Újra drágul a cigaretta Szerbiában

Ezekben a napokban drágul meg újra a cigaretta a szerbiai boltokban.

A cigaretta dobozonként 10 dinárral lesz drágább.
Így a legolcsóbb cigarettáért
290 dinárt kell ezentúl fizetni.
A legdrágább cigarettáért 600 dinárt kell majd fizetni.
Szerbiában évente 2 alkalommal emelik meg
a cigaretta árát.
Más európai országokban is drága
a cigaretta dobozonkénti ára.
Európában például Írországban a legdrágább
a cigaretta, ahol 9 euróba kerül 1 doboz.
9 euró az több mint 1000 dinár.
A mostani szerbiai áremelkedés után,
ha valaki naponta 1 dobozzal szív el
a legolcsóbb cigaretta fajtából,
akkor is évi 105 ezer dinárt költ el.


Több határátkelő nyitvatartási ideje változik

A változás a Királyhalom-Ásotthalom, a Gyála-Tiszasziget, valamint a Rábé-Kübekháza átkelőket érinti.

Hosszabbított nyitvatartással üzemelnek június 9-én, vasárnap a Királyhalom-Ásotthalom, a Gyála-Tiszasziget, valamint a Rábé-Kübekháza közúti határátkelőhelyek, írja a police.hu. Az európai parlamenti és a magyarországi önkormányzati választások idején ezen a napon 6 órától 19 óráig fogadják az utasokat az említett átkelők.

Több határátkelő nyitvatartási ideje is változik június 9-én.

Június 9-e vasárnap, holnap lesz.
A változás a Királyhalom-Ásotthalom,
a Gyála-Tiszasziget
és a Rábé-Kübekháza határátkelőkön lesz.
Hosszabbított nyitvatartással működik június 9-én
ez a 3 határátkelőhely.
Az európai parlamenti és
a magyarországi önkormányzati választások miatt
vasárnap reggel 6 órától este 7 óráig
fogadják az utasokat az említett 3 határátkelőn.


Megkezdődött a vásári szezon Magyarkanizsán

A színes portékák mellett különböző színes programokról is gondoskodott a magyarkanizsai Helyi Közösség és a Komunalac Kommunális Szolgáltató Közvállalat.

A zenés, szórakoztató rendezvény nagy gasztronómiai kínálattal várta a kilátogatókat, de jótékonysági palacsintasütést is szerveztek az Együtt-Veled-Értük Egyesület védencei számára. A Föld napja alkalmából a vásár ideje alatt pedig megszervezték az elektronikai hulladék és használt elemek gyűjtését is.
Hajas Szilvia, titkár, Magyarkanizsa Helyi Közösség: „Most van az első vásár, a következőt majd július 23-án fogjuk megtartani, az azt követőt pedig október 22-én, ugye amikor öt vasárnap van, akkor a negyedik vasárnapon tartjuk a vásárt. Mindig készülünk zenés programmal, a gyerekeknek szórakoztató játékokkal és így próbáljuk idevonzani a közönséget, illetve a vásárlókat.”

A hétvégén megkezdődött a vásári szezon Magyarkanizsán.

A sok különböző termék kínálata mellett
érdekes programokat is szerveztek
az érdeklődőknek Magyarkanizsán, a vásáron.
Jótékonysági palacsintasütést is szerveztek
a magyarkanizsai vásáron.
A jótékonysági palacsintasütési akcióból
összegyűjtött pénzt
az Együtt-Veled-Értük Egyesület gyermekei támogatására gyűjtötték.
A Föld napja alkalmából a vásár ideje alatt
megszervezték az elektronikai hulladék
és használt elemek gyűjtését is
a magyarkanizsai vásáron.
A Föld napja április 22-én, szombaton volt.
Magyarkanizsán a következő vásárt
július 23-án szervezik meg.
Azután pedig október 22-én lesz újra vásár a kisvárosban.
A szervezők minden vásár idejére szerveznek
zenés programokat, a gyerekek számára pedig
szórakoztató játékokat.


Még nem tudni, hogy marad-e a távoktatás a középiskolásoknak

A középiskolások ezen a héten távoktatás formájában tanulnak a koronavírus-fertőzöttek számának növekedése miatt. Erről még a múlt pénteken döntött a köztársasági válságstáb.

Azt azonban még nem tudni, hogy a jövő héten a diákok már mehetnek-e iskolába, vagy továbbra is digitális úton zajlik majd az oktatás. A középiskolás diákok jelenleg 0,6 százaléka fertőzött, az általános iskolás tanulóknál ez 0,3 százalék - mondta Marija Krneta. Az oktatási minisztérium szakmunkatársa szerint a középiskolában dolgozó tanárok között nem emelkedik a fertőzésszám, a diákok között azonban egyre több a beteg. Az, hogy a következő hetekben milyen formában zajlik majd a középiskolai oktatás, attól függ, hogy növekszik-e a fertőzöttek száma az oktatási intézményekben - mondják az illetékesek.

Még nem tudni, hogy marad-e a távoktatás a középiskoláknak

A szerbiai középiskolákban ezen a héten távoktatás van.

Ez a hét március 8-tól március 14-ig tart.
Távoktatás csak az interneten
keresztül történik.
Egyre több a koronavírusos beteg
az országban, ezért kell,
hogy otthonról tanuljanak
a középiskolások.
Még nem lehet tudni, hogy jövő héten
már mehetnek-e iskolába
a középiskolások, vagy marad a távoktatás.
A középiskolákban kevés
a koronavírusos tanárok száma.
A középiskolákban azonban
egyre több a koronavírusos tanulók száma.
Az, hogy a következő hetekben
hogyan folytatódik a tanítás
a szerbiai középiskolákban, attól függ,
hogy lesz-e még több koronavírusos beteg
az iskolákban.


Egyre több fiatal szed nyugtatót Szerbiában

Sokan alkohollal keverik, ami különösen veszélyes - figyelmeztetnek a szakemberek.

Lela Trninić pszichiáter a Tanjugnak nyilatkozva elmondta, ezeket a szereket szorongásos és egyéb pszichiátriai zavarok esetén írják fel, ugyanakkor nem minden szorongás és feszültség indokolja azonnal nyugtató szedését. Hozzátette: fontos, hogy a páciens orvossal egyeztessen a terápiáról, a tapasztalata azonban az, hogy a fiatalok barátok, családtagok, ismerősök javaslatára kezdenek el nyugtatókat szedni.
Trninić szerint olyan gyógyszerekről van szó, amelyek könnyen pszichés és fizikai függőséget okoznak, ezért nagyon fontos a mértékletesség és az adagok szakszerű meghatározása. Rendkívül veszélyes, hogy a beteg döntse el, mit, mennyit és mennyi ideig igyon - figyelmeztet a szakorvos. Hozzátette: a nyugtatók és az alkohol együttes fogyasztása akár életveszélyes állapotot is eredményezhet.
A pszichiáter kiemelte, hogy a fiatalok körében megfigyelhető a mentális betegségek, a szorongás és a depresszió növekedésének tendenciája, ami különösen a koronavírus-járvány után erősödött fel. „A fiatalok kihívásokkal teli időszakban élnek. A kutatások gyakran rámutatnak arra, hogy félnek, szoronganak, nehezen tudnak reagálni az iskolai kihívásokra, érzelmi problémáik vannak.” Megjegyzi, hogy nagyon korán elkezdik szedni a nyugtatókat, mert úgy látják, hogy ez az egyetlen mód arra, hogy jelentősen csökkentsék problémáikat" - mondta Trninić. Pedig más megoldások is vannak, emlékeztet a pszichiáter. Ilyenek a pszichoterápia, a fizikai aktivitás növelése, vagy a különböző lazító módszerek.

Egy felmérés szerint egyre több fiatal szed nyugtatót Szerbiában.

Sokan alkohollal keverik a nyugtatót.
Ez nagyon veszélyes és káros az ember egészségére.
Lela Trninić pszichiáter elmondta, hogy a nyugtatókat
szorongásos és más pszichiátriai zavarok miatt
írják fel a szakorvosok az embereknek.
Fontos tudni, hogy nem szabad minden szorongás
és feszültség miatt azonnal nyugtatót szedni.
A pszichiáter elmondta, fontos, hogy az emberek
orvossal egyeztessenek arról, hogy szükségük van-e nyugtatóra.
A pszichiáter elmondta, hogy a fiatalok legtöbbször
barátok, családtagok, ismerősök javaslatára kezdenek el
nyugtatókat szedni.
A pszichiáter elmondta, hogy a nyugtatók szedése
függőséget tud okozni.
Emiatt is nagyon fontos, hogy orvos utasítására
szedjen csak valaki nyugtatót.
A nyugtatók és az alkohol együttes fogyasztása
akár életveszélyes is lehet.
A pszichiáter arról is beszélt, hogy a fiataloknál
egyre több az olyan, aki szorongásos problémákkal
vagy depresszióval küzd.
A nyugtatók szedése helyett csökkenteni lehet a feszültséget
például a mozgással vagy a különböző lazító módszerekkel.
Lazító módszer például a meditáció, a nyugodt séta vagy a festés is.
Fontos, hogy az ember gyógyszerek nélkül is
megtudja nyugtatni magát.


Csalásra figyelmeztet a Szerbiai Posta

A Szerbiai Posta egy újabb hamis nyereményjátékra figyelmeztet, amelyben visszaéltek a cég logójával és nevével.

Az üzenet szerint, ha négy kérdésre válaszolnak a polgárok, 30 ezer dinár értékű nyereményt kaphatnak. Az állítólagos nyeremény elnyerése után 20 barátot vagy több csoportot kötelesek értesíteni erről, megadni a lakcímüket és befejezni a regisztrációt, áll a posta honlapján megjelent közleményben.
A Szerbiai Posta azt tanácsolja a polgároknak, hogy legyenek óvatosak, ne nyissák meg a linket és ne adják meg a személyes adataikat, ha pedig ehhez hasonló tartalmú üzenetet kapnak, ne teljesítsék az abban kérteket.

Csalásra figyelmeztet a Szerbiai Posta

A Szerbiai Posta csalásra figyelmezteti a lakosokat.

Hamis nyereményjátékra figyelmeztetnek,
amelyben a csalók a posta logóját és nevét használják.
Ez a nyereményjáték csalás.
A hamis nyereményjátékban
üzenetet kap az ember.
Az üzenet szerint, ha 4 kérdésre válaszolnak
a lakosok, akkor 30 ezer dinár értékű
nyereményt kaphatnak.
A hamis nyeremény elnyerése után
20 barátot vagy több csoportot kötelesek
értesíteni erről, és meg kell adni a lakcímüket.
A Szerbiai Posta arra kéri a lakosokat,
ne válaszoljanak az ilyen üzenetekre,
és ne adják meg a személyes adataikat.


Jogosítványcsere elektronikusan házhoz szállítással

Ezentúl elektronikus úton is igényelhetik vagy megújíthatják jogosítványukat a járművezetők Szerbiában.

A szerb belügyminisztérium új elektronikus szolgáltatását az eUprava portálon keresztül lehet elérni. Nemcsak a lejárt dokumentumokat lehet megújítani a honlapon keresztül, hanem jogosítványunkat házhoz is szállítják nekünk. A járművezetőknek lehetőségük van személyes adataik módosítására is név-, vagy lakcímváltozás esetében. A portál akkor is hasznos lehet, ha dokumentumainkat elveszítettük vagy ellopták azokat.

Jogosítványcsere az interneten keresztül is

Most már az interneten keresztül is kérhetik vagy újíthatják a jogosítványukat a járművezetők Szerbiában.

Járművezető az,
akinek van jogosítványa
arról, hogy vezethet
például autót,motort,
traktort, autóbuszt
vagy teherautót.
Az eUprava internetes
oldalon lehet igényelni
vagy megújítani
a lejárt jogosítványokat
Szerbiában.
Az elkészült
jogosítványokat
házhoz is szállítják.
A járművezetők
az eUprava oldalán
keresztül
megváltoztathatják
személyes adataikat,
akkor ha megváltozott
a nevük vagy lakcímük.
Az eUprava internetes
oldal akkor is hasznos,
ha például a dokumentumainkat
elveszítettük
vagy ellopták azokat.
Fontos dokumentum
a személyi igazolvány,
a bankkártya vagy
a jogosítvány is.


Új feltételekkel vehető igénybe január 1-jétől az öregségi és a korengedményes nyugdíj Szerbiában. 2021 elejétől a nők 63. életévük betöltése után 2 hónappal mehetnek öregségi nyugdíjba, vagyis két hónappal később, mint idén. Ehhez változatlanul minimum 15 szolgálati év szükséges.
A férfiak esetében nem változnak az öregségi nyugdíjba vonulás feltételei, ez továbbra is 65 életévet és 15 év bejelentett munkaviszonyt jelent.

Változnak a nyugdíjba vonulás feltételei az új évben Szerbiában.

2021. január 1-jétől
változnak meg
a nyugdíjba vonulás
feltételei Szerbiában.
A változás
a hölgyekre
fog vonatkozni.
Januártól a nők
63. életévük betöltése után
2 hónappal mehetnek
öregségi nyugdíjba.
Ez azt jelenti,
hogy 2021-től
2 hónappal később
mehetnek a nők
nyugdíjba, mint
az idei évben.
Ahhoz, hogy nyugdíjba
menjen valaki,
minimum 15 évet le kell,
hogy dolgozzon
bejelentett munkaviszonyban.
A férfiaknál nem változnak
az öregségi nyugdíjba vonulás
feltételei 2021-ben sem.
A férfiak továbbra is
65. életévük betöltésével
mehetnek nyugdíjba.
A férfiaknak továbbra is
minimum 15 évet
le kell, hogy dolgozzanak
bejelentett munkaviszonyban.


Nagykikindán is kevesen veszik fel az oltást

Stabil a járványhelyzet Észak-Bánátban. A Nagykikindai Egészségház igazgatója elmondta, 11 aktív korona vírussal fertőzött személy lábadozik házi karanténban. A város covid-rendelőjében egyre több cseppfertőzéses beteg jelentkezik.

Csökkent az oltakozási kedv június óta Nagykikindán. Eddig összesen 22800 ember vette fel valamelyik koronavírus elleni oltás mindkét adagját. Az Észak-bánáti városhoz 9 település tartozik, és összesen mintegy 56 ezer lakost számlál.
Dr. Biljana Marković, igazgató, Egészségház, Nagykikinda: „Nagykikindán eddig kevesebb mint 50 százalékos a beoltottság, tehát körülbelül 48 százaléka a lakosságnak, ami természetesen kevés. Az Egészségház népszerűsíti az oltást. Annyira ajánljuk, hogy az egészségügyi dolgozóink több mint 80 százaléka felvette már a koronavírus elleni oltást. Nagyon elégedett vagyok, hogy ennyi egészségügyi dolgozó felvette, mert véleményem szerint az emberek nézik, hogy az orvosuk be van-e oltva. Ha az orvos beoltott, akkor a páciense is felveszi a vakcinát.”
Ottjártunkkor az egészségház mobilcsapata az egyik helyi cégben oltotta a dolgozókat. Ott egy tucat nő igényelte a kínai gyártású oltóanyagot: „A biztonság miatt veszem fel, és abban reménykedem, hogy jobb lesz, és hamarosan elmúlik a járvány és normálisan dolgozhatunk, élhetünk, utazhatunk.”
„A hozzátartozóim biztonsága miatt és természetesen a munkatársaim miatt.”
A város központjában lévő Egészségházban kialakított oltóponton naponta átlagban mintegy 20-an jelentkeznek az oltásra: „A szüleim felvették, gondoltam akkor én és a testvérem is felvesszük az oltást.”
Csakúgy mint a többi községek egészségházaiban, itt is előzetes bejelentkezés nélkül lehet felvenni a Sinopharm illetve a Pfizer vakcinákat, míg a Sputnjik V oltóanyagot csak az e-Uprava honlapra való előzetes bejelentkezés után lehet felvenni.

A Nagykikindai Egészségház igazgatója elmondta, hogy a városban kevesen veszik fel az oltást.

Nagykikinda 1 település és község Bánátban.
Bánát is Vajdasághoz tartozik.
A Nagykikindai Egészségház igazgatója
azt is elmondta, hogy 11 koronavírusos beteg van
házi karanténban Nagykikinda községben.
Házi karantén az, amikor a koronavírus betegség miatt
az ember csak otthon maradhat.
A Nagykikindai Egészségház igazgatóját
Dr. Biljana Markovićnak hívják.
Június óta egyre kevesebb ember veszi fel
a koronavírus elleni védőoltást Nagykikindán.
Nagykikinda községhez 9 település tartozik.
A községben a lakosok fele sem vette fel eddig
a koronavírus elleni vakcinát.
Dr. Biljana Marković igazgató elmondta,
hogy a városban már sok egészségügyi dolgozó
felvette a koronavírus elleni vakcinát.
Ezzel is bátorítani akarják a lakosokat,
hogy ők is vegyék fel a védőoltást.
Egészségügyben dolgozó például az orvos, a nővér, az ápoló.
Nagykikinda központjában van az Egészségház.
Az Egészségházban kialakított oltóponton
naponta körülbelül 20-an jelentkeznek az oltásra.
A Nagykikindai Egészségházban is
előzetes bejelentkezés nélkül lehet felvenni
a Sinopharm és a Pfizer vakcinát.
A Szputnyik V oltóanyag felvételére az e-Uprava
internetes oldalon kell előre jelentkezni.


Megkezdték a nyugdíjak kifizetését - Hogyan vehetik fel a nyugdíjat a 65 év felettiek?

Ma megkezdték a februári nyugdíjak második részletének kifizetését. A Szerb Nemzeti Bank utasítást adott ki azzal kapcsolatban, hogy a 65 év felettiek hogyan tudják felvenni a juttatásukat.

A Nemzeti Bank javaslata szerint a kijárási tilalom miatt a 65 évnél idősebbek nyugdíját azok is fel tudják venni, akik eddig nem rendelkeztek hitelesített felhatalmazással. Ehhez a nyugdíjasnak saját kezűleg egy felhatalmazást kell írnia, amelyben engedélyezi, hogy havi járandóságát egy másik személy vegye fel. A pénzt a felhatalmazás, valamint a megbízott és a nyugdíjas személyi igazolványának felmutatásával lehet felvenni a postán és a bankokban. A felhatalmazás mintája ide kattintva érhető  is elérhető, de szabadon is megfogalmazható. Figyelmet kell fordítani arra, hogy szerepeljenek benne a nyugdíjas és a felhatalmazott személyi adatai, a bankszámlaszám, a bank megnevezése, valamint a felvenni kívánt összeg, számokkal és betűkkel. A felhatalmazás és a pénz átadásánál is kerülni kell a személyes kontaktust - áll a Szerb Nemzeti Bank közleményében.
A felhatalmazást a nyugdíjasnak mindenképp alá kell írnia, azonban annak hitelesítése nem szükséges.
Azoknak a személyeknek, akik nem szeretnének senkit sem megbízni nyugdíjuk felvételével, a Posta fogja kézbesíteni a járandóságukat.
A nyugdíjasoknak módjukban áll telefonon egyeztetni a bankjukkal arról, hogyan kívánják havi járandóságukat felvenni. A bankok a lehetőségekről SMS-ben és telefonon is értesíteni fogják az ügyfeleiket.
A nyugdíjak kézbesítésének költségét az állam fizeti.
Amennyiben a nyugdíjas rendelkeznek bankkártyával, azt vásárlás céljából odaadhatja bizalmas személynek.

Megkezdték a nyugdíjak kifizetését

Ma megkezdték a nyugdíjak 2. részletének kifizetését Szerbiában.

Ma március 25-e,
szerda van.
A 65 évnél idősebb embereknek
kijárási tilalom van Szerbiában
a koronavírus miatt.
A 65 évnél idősebb embereknek
másik ember is fel tudja venni
a nyugdíjat, akinek eddig nem
volt hitelesített felhatalmazása.
Felhatalmazás 1 papír,
amin írja, hogy ki veheti fel
a nyugdíjas helyett a nyugdíjat.
A nyugdíjasnak felhatalmazást
kell írni saját kezével.
A nyugdíjasnak le kell írni,
hogy ki az az ember,
aki felveheti helyette a nyugdíját.
A felhatalmazásnak van 1 mintája
a Szerb Nemzeti Bank internetes oldalán.
A szerb nyelvű mintát
itt lehet megnézni:
https://www.nbs.rs/internet/latinica/saopstenja/Instrukcija_isplata_penzia.pdf
A felhatalmazást a nyugdíjas
saját maga is megfogalmazhatja.
A felhatalmazásban benne kell lenni:
a nyugdíjas és a felhatalmazott személyi adatainak,
a bankszámlaszámnak,
a bank nevének
a felvenni kívánt pénzösszegnek, számokkal és betűkkel.
A felhatalmazást kötelező
aláírni a nyugdíjasnak.
A nyugdíjat a postán és
a bankban is fel lehet venni.
A felhatalmazott személynek
a nyugdíj felvételéhez vinni kell
a felhatalmazást,
a nyugdíjas és a saját
személyi igazolványát.

A postások is kiviszik
a nyugdíjat a nyugdíjasoknak.
A nyugdíjas fel tudja hívni
a bankját, és elmondhatja,
hogyan szeretné felvenni
a nyugdíjat.
A bankok SMS-t küldenek,
vagy felhívják a nyugdíjasokat,
hogy információt adjanak
a nyugdíjakról.


Belgrádban 22 óráig szólhat a kinti zene

Pénteken és szombaton 23 óra után nem szólhat a zene a szerb főváros vendéglátóhelyeinek kerthelyiségeiben.

Belgrádban mától csak 22 óráig szólhat a zene a vendéglátóhelyek kerthelyiségeiben. A hétvégén, pénteken és szombaton 23 óráig lehet zene a teraszokon. A szórakozóhelyek belső tereiben tovább is szólhat a zene, de csak olyan hangerővel, ami nem zavarja a lakosságot. A rendeletet a belgrádi Városi Képviselő-testület hozta meg. A korlátozás célja nem a koronavírus-járvány megfékezése, hanem a zajszint csökkentése a fővárosban.

Belgrádban este 10 óráig szólhat a kinti zene

Mától Belgrádban csak este 10 óráig szólhat a zene a vendéglátóhelyek kerthelyiségeiben.

Ma szeptember 7-e, kedd van.
Belgrád Szerbia fővárosa.
Vendéglátóhely például az étterem, a kávézó, a pizzéria.
Pénteken és szombaton este 11 óra után
nem szólhat a zene a vendéglátóhelyek
teraszain Belgrádban.
A szórakozóhelyek belső tereiben
tovább is szólhat a zene, de csak olyan hangerővel,
ami nem zavarja a lakosokat.
A szigorításról nem a koronavírus-járvány miatt döntöttek.
A szigorításról azért döntöttek,
hogy ne legyen olyan nagy hangzavar a szerb fővárosban.


Kedden becsengetnek

Véget ér holnap a tavaszi szünet, a diákok ismét visszaülnek az iskolapadokba. Vajdaságban április 7-én, a katolikus húsvét nagypéntekén kezdődött a szünet mind az általános, mind a középiskolás diákok számára, és április 18-án, kedden lesz az első tanítási nap.
Szerbia többi részén valamivel később, április 10-én kezdődött a pihenő, és szerdán, április 19-én csengetnek be újra. A diákok május elsején és másodikán számíthatnak ismét rövid pihenőre.

Holnap reggel becsengetnek az iskolákban

Véget ér holnap a tavaszi szünet a szerbiai általános és középiskolákban.

Holnap április 18-a, kedd lesz.
A vajdasági általános és középiskolákban
április 7-én, a katolikus húsvét nagypéntekén
kezdődött a tavaszi szünet.
A szünet utáni első tanítási nap pedig holnap lesz.
Szerbia többi részén valamivel később,
vagyis április 10-én kezdődött a tavaszi szünet.
Szerbia többi részén szerdán, április 19-én
csengetnek be újra az iskolákba.
A diákoknak nem kell sokat várniuk a következő szünetre.
Május 1-jén és 2-án újra rövid pihenőt tartanak
a szerbiai általános és középiskolákban.


Októberben is várakozás a határon

Többórás sorra kell számítani a szerb-magyar határátkelők Szerbiából kilépő oldalán.

A horgosi autópálya-határátkelőhelyen több mint 3 órát kell várniuk azoknak, akik Magyarország felé tartanak, míg a horgosi és a királyhalmi közúti átkelőn másfél-két órát várakoznak az autósok. Érdemesebb másfelé indulni, a Kelebia-Tompa, a Bajmok-Bácsalmás és a Gyála-Tiszasziget átkelőkön kevesebb mint fél óra alatt átérhetünk Magyarországra. A másik irányból indulóknak, vagyis akik Magyarországról Szerbiába igyekeznek, egyelőre nem kell fennakadásra számítaniuk. Indulás előtt érdemes tájékozódni az aktuális határhelyzetről.

Októberben is várakozás a határon

Többórás várakozásra kell számítani ma a szerb-magyar határokon.

Ma október 16-a, vasárnap van.
A szerb-magyar határátkelők Szerbiából
kilépő oldalán kell várakozni
több órát ma az autósoknak.
A horgosi autópálya-határátkelőhelyen
több mint 3 órát kell várniuk azoknak,
akik Magyarország felé utaznak.
A horgosi és a királyhalmi közúti határátkelőn
akár 2 órát is várhatnak az autósok.
Érdemesebb a Kelebia-Tompa,
a Bajmok-Bácsalmás
és a Gyála-Tiszasziget átkelőkre indulni.
Ezeken a határátkelőkön kevesebb
mint 30 perc alatt átérhetnek az autósok
Magyarország irányába.
Jelenleg még nem kell sokat várakozniuk
azoknak az utazóknak, akik Magyarországról
Szerbiába igyekeznek.
Indulás előtt mindenképp érdemes
tájékozódni a határhelyzetről.


Szeptember 3-ig hosszabbított nyitvatartással üzemel az ásotthalmi határátkelő

A turisztikai időszakban megnövekvő utasforgalomra való tekintettel hosszabbított nyitvatartással működik az Ásotthalom-Királyhalom közúti határátkelőhely szombattól - olvasható a magyar rendőrség honlapján.

Az átkelő július 1. és szeptember 3. között pénteki, szombati és vasárnapi napokon 7 és 22 óra között fogadja az utasokat. A határátkelő a hét többi napjain a korábbi működési rendje szerint, 7 óra és 19 óra között üzemel. A többi határátkelőhely a megszokott munkaidőben tart nyitva Csongrád-Csanád vármegyében, így a Röszke-Horgos autópálya-határátkelőhely 24 órában, míg a Röszke-Horgos, Kübekháza-Rábé és a Tiszasziget-Gyála közúti határátkelőhelyek 7 és 19 óra között működnek.

Hosszabbított nyitvatartással működik az ásotthalmi határátkelő

Holnaptól hosszabbított nyitvatartással működik az Ásotthalom-Királyhalom közúti határátkelőhely.

Holnap július 1-je, szombat lesz.
Szeptember 3-ig dolgozik hosszabbított nyitvatartással
az ásotthalmi határátkelő.
A nyári időszakban nagy a forgalom a határátkelőkön.
A gyorsabb átutazás érdekében működik
hosszabb nyitvatartással
az Ásotthalom-Királyhalom közúti határátkelőhely.
A határátkelő július 1-je és szeptember 3-a között
pénteki, szombati és vasárnapi napokon
reggel 7 óra és este 10 óra között fogadja az utasokat.
Az ásotthalmi határátkelő a hét többi napjain
a korábbi nyitvatartás szerint,
vagyis reggel 7 óra és este 7 óra között dolgozik.
A többi határátkelőhely a megszokott munkaidőben tart nyitva.
Ez azt jelenti, hogy a Röszke-Horgos autópálya-határátkelőhely
24 órában, vagyis egész nap dolgozik.
A Röszke-Horgos, Kübekháza-Rábé
és a Tiszasziget-Gyála közúti határátkelőhelyek
reggel 7 óra és este 7óra között működnek.


óráátállítás

Az órát hajnali háromkor kettő órára kell visszaállítani, így egy órával tovább alhatunk.

Először 1976- ban vezették be Franciaországban, az energiatakarékosság miatt. A téli időszámítás 2020 március utolsó vasárnapjáig tart. Az Európai Parlament úgy határozott, hogy 2021- ben megszűnik ez a szabályozás és minden ország maga dönti el, hogy a téli vagy a nyári időszámítást választja.

Vasárnaptól téli időszámítás kezdődik

óráátállítás

Október 27-én, vasárnap megkezdődik a téli időszámítás.

A téli időszámításkor átállítjuk az órákat.
Az órát hajnali 3 órakor vissza kell állítani hajnali 2 órára.
Ez azt jelenti, hogy 1 órával tovább tudunk aludni október 27-én.
A téli időszámítás 2020 március utolsó vasárnapjáig tart.
Minden évben 2 alkalommal állítjuk át az órákat.
Márciusban a nyári időszámításra.
Októberben pedig a téli időszámításra.
Az óra átállítás kötelező.


A magyarországi formáció a VM4K Nyárhangoló Fesztiválján lép majd fel. Lábas Viki és zenekara számos slágert jegyez, a magyar toplisták rendszeres szereplői és több rangos díj birtokosai is.

A Margaret Island 2014-ben alakult, első nagy slágerük, az Eső 2015-ben jött ki. Azóta állandó szereplői a magyar könnyűzenének. 2016-ban Fonogram-díjat nyertek az év felfedezettje kategóriában, 2018-ban az év junior könnyűzenei alkotója Artisjus-díjat is megkapták. 2017-ben az Egyszer volt, 2019-ben pedig a III című albumuk lett aranylemez. A zenekar nevét a Margit-szigetről kapta, mely a tagok szerint a nyugalom, az egymásra figyelés, a kiszakadás, a természetközelség és az egyszerűség szinonimája. Ezt a hangulatot most a vajdasági közönség is megismerheti.
Füstös Bálint, gitáros, Margaret Island: „Nagyon örülünk, hogy mehetünk, nagyon-nagyon várjuk a koncertet. Igyekszünk egy válogatást csinálni az eddigi dalainkból. Szóval a koncert-kedvenc dalok biztosan benne lesznek. Belecsempészünk egy-két újdonságot is, a most megjelenő dalainkat, vagy amiken most dolgozunk. Aki eljön, az kaphat majd egy általános képet arról, hogy miben vagyunk. Egy jó hangulatú fesztiválbulit szeretnénk tartani.”
A nyárral a koncertszezon is elkezdődött, de egy különleges projekten is dolgozik a zenekar.
Lábas Viki, énekes, Margaret Island: „Dolgozunk a szegedi kortárs balettosokkal egy közös darabon, aminek az lesz a címe, hogy Fénytörés. Az év vége és a jövő év majd erről fog szólni. Közben pedig 10 éves lesz a zenekar, úgyhogy jövőre meg fog jelenni egy lemezünk, és együtt szeretnénk megünnepelni a 10. születésnapunkat.”

A Margaret Island július 8-án, 21 órától ad koncertet Palicson, a Bagolyvár melletti nagyszínpadon. A koncert a VM4K II. Nyárhangoló Fesztiváljának egyik legjobban várt eseménye. A Margaret Island mellett egyébként Ákos is koncertezik a fesztiválon, őt egy nappal korábban, július 7-én láthatja a közönség.

Palicson koncertezik a Margaret Island

KÉK-hír: Palicson koncertezik a Margaret Island

Palicson koncertezik júliusban a Margaret Island együttes.
A Margaret Island egy népszerű magyarországi együttes.
A Margaret Island énekesnőjét Lábas Vikinek hívják.
A magyarországi együttesnek nagyon sok
ismert dala van és több díjat is kaptak már.
Az együttes a VM4K Nyárhangoló Fesztiválján lép majd fel.
A VM4K a Vajdasági Magyar Képző-, Kutató-
és Kulturális Központ rövidítése.
A Margaret Island 2014-ben alakult.
Első nagy slágerük, az Eső 2015-ben jött ki.
A zenekar nevét a Margit-szigetről kapta.
A Margit-sziget Budapesten van.

Júliusban a vajdasági közönség is megismerheti
a népszerű magyarországi együttest.
Füstös Bálint, az együttes gitárosa elmondta,
nagyon örülnek, hogy Palicson adhatnak koncertet.
A gitáros elmondta, hogy a már jól ismert
és új dalokat is fognak játszani júliusban Palicson.
Füstös Bálint szerint egy jó hangulatú
fesztiválbulit fognak tartani Palicson.
A Margaret Island sok új dalon dolgozik jelenleg is.
A Margaret Island jövőre ünnepli fennállásának 10. évfordulóját.
Ez alkalomból jövőre meg fog jelenni 1 lemezük.
Jövő év 2024. lesz.
A Margaret Island július 8-án, este 9 órától ad koncertet Palicson.
A Bagolyvár melletti nagyszínpadon lesz megtartva a koncert.
A Margaret Island mellett még Ákos is koncertezik a fesztiválon.
Ákost július 7-én láthatja majd a vajdasági közönség.


Ősz Palicson

A tavalyi szecessziós témájú pályázat sikere után idén a Palics Magyar Művelődési Egyesület és a Pavafo Egyesület Ősz Palicson elnevezéssel hirdetett gyermekrajzfelhívást.

A legjobbakat egy olyan oklevéllel díjazták, amelyen saját munkájuk is visszaköszön, illetve kreatív játékot és iskolai tanszereket is tartalmazott a csomag. A Palics Magyar Művelődési Egyesület székházában alkalmi tárlaton tekinthették meg az érdeklődők a gyerekek különböző technikával készült rajzait, majd sor került a díjak kiosztására is.
Molnár Csiszár Anna, elnök, Palics Magyar Művelődési Egyesület: „Az idei pályázatra 126 alkotás érkezett, leginkább Szabadka környékéről. A díjakat végül is nem a meghirdetett kategóriák, korosztályok szerint osztottuk, mert nem minden korosztályban érkezett be egyforma számú alkotás, de összesen a 15 elkészített díjat osztottuk ki. Tehát a 126 gyerekből 15-öt sikerült megajándékoznunk. Az ajándékozás és az egész pályázat Szabadka Város támogatásának köszönhetően vált lehetővé.”

Ősz Palicson rajzpályázat

A Palics Magyar Művelődési Egyesület és a Pavafo Egyesület Ősz Palicson elnevezéssel hirdetett gyermekrajzfelhívást.

A gyerekek által készített alkotásokat tegnap
tekinthették meg az érdeklődők Palicson.
Tegnap október 25-e, szerda volt.
A Palics Magyar Művelődési Egyesület székházában
tartották a rajzkiállítást és a díjkiosztást.
A legjobbakat egy olyan oklevéllel díjazták,
amelyen saját munkájuk is látható volt.
A legjobbak 1 csomagot is kaptak,
amelyben játékok és iskolai tanszerek voltak.
A gyerekek a rajzokat különböző technikákkal készítették.
Az idei rajzpályázatra 126 alkotás érkezett.
Főleg Szabadka környékéről érkeztek az alkotások.
Összesen 15 díjat osztottak ki tegnap a gyerekeknek.
Hasonló rajzpályázatot már tavaly is meghirdettek Palicson,
és akkor is nagy sikere volt a gyerekek körében.
Idén is nagyon sok fiatal készített szebbnél-szebb alkotást.


Plakátkiállítás a Népkörben

Boros György kilencvenedik születésnapja alkalmából tematikus kiállítást szerveztek a Népkör Magyar Művelődési Központ Körgalériájában. Az 1972 és 1989 között készült színházi plakátjait állították ki.

Boros György grafikusként évekig dolgozott a Szabadkai Népszínházban, a Szabadkai Gyermekszínházban és a belgrádi Boško Buha Színházban. Plakátjai a hetvenes években még szitanyomással készültek. A most készült válogatás a negyven éves gyűjtemény egyes darabjait mutatja be.
Boros György, grafikus: „Ha nézzük ezt a plakáttervezés fejlődését, őrült nagy fejlődés van, ez ami itt van, úgyis mondhatnánk, hogy az ókor. Itt kezdődött valahol a plakát.”
Boros György a Szabadkai Gyermekszínház számára évtizedeken keresztül készített és nyomtatott plakátokat. Ezek az alkotások figyelemfelkeltőek és a gyermekek számára is könnyen értelmezhetőek voltak.
Kerekes Sándor, képzőművész: „Kollégám már akkor időszerű és nagyon attraktív plakátokat készített, különösen azok voltak húsz-harminc évvel ezelőtt, mikor ezek készültek. Ha végignézzük a kiállítást, mintha ma is aktuálisak lennének ezek a mozzanatok.”
A harmincöt kiállított plakátot a Népkör Körgalériájában a hónap végéig tekinthetik meg az érdeklődök.

Plakátkiállítás a Népkörben

Plakátkiállítást szerveztek a szabadkai Népkör Magyar Művelődési Központ Körgalériájában.

Boros György 90 éves születésnapja alkalmából
szervezték meg a plakátkiállítást a Népkörben.
Boros György színházi plakátjait állították ki a Népkörben.
Boros György grafikusként évekig dolgozott
a Szabadkai Népszínházban,
a Szabadkai Gyermekszínházban
és a belgrádi Boško Buha Színházban.
A most készült képkiállítás Boros György
40 éves gyűjteményének darabjait mutatja be.
Boros György a Szabadkai Gyermekszínház számára
több évig készített és nyomtatott plakátokat.
Ezek az alkotások figyelemfelkeltőek
és a gyermekek számára is könnyen értelmezhetőek voltak.
A Népkör Körgalériájában 35 kiállított plakátot lehet megtekinteni.
Március végéig várja az érdeklődőket
Boros György plakátkiállítása.


Augusztusban rendezik meg a palicsi filmfesztivált

A szemlét a megszokottnál később tartják.

Augusztusban rendezik meg a palicsi Európai Filmek Nemzetközi Fesztiválját. A sorrendben 27. szemlét a megszokottnál valamivel később, augusztus 8-a és 14-e között szervezik meg. Az előzetes bejelentések szerint a programban több mint 100 filmet vetítenek le, ebből pedig több alkotás is premier lesz. A filmrajongók a palicsi Szabadtéri Színpadon, illetve az Eurocinema, az Abbázia és a Lifka moziban tekinthetik meg az alkotásokat. A filmvetítés mellett koncertek, kiállítások és szakmai előadások színesítik a fesztivált.

Augusztusban szervezik meg a palicsi filmfesztivált

Augusztusban lesz megszervezve a palicsi filmfesztivál.

Augusztus 8-tól 14-ig
tart a palicsi filmfesztivál.
A koronavírus-járvány miatt
lesz augusztusban
a palicsi filmfesztivál.
A palicsi filmfesztivált
idén 27. alkalommal
szervezik meg.
A palicsi filmfesztivál
hivatalos neve
a palicsi Európai Filmek
 Nemzetközi Fesztiválja.
Idén a palicsi filmfesztiválon
a tervek szerint
több mint 100 filmet
fognak vetíteni.
A filmeket a palicsi
Szabadtéri Színpadon,
az Eurocinema moziban,
az Abbázia moziban
és a Lifka moziban
lehet majd megnézni.
A filmek mellett
koncertek és kiállítások is
lesznek a palicsi
filmfesztivál idején.


Mi meddig tarthat nyitva Szabadkán?

Mától, azaz január 12-től a kiskereskedelmi tevékenységeket folytató üzletek, éttermek, kávézók, a kisipari és szolgáltatóipari üzletek, tehát a kozmetikusok, fodrászok és edzőtermek minden nap reggel öt órától 20 óráig tarthatnak nyitva – áll a szabadkai Válságkezelő Városi Törzskar friss közleményében.
Kivételt képeznek a gyógyszertárak, az orvosi, fogászati és állatorvosi ellátást végző rendelők valamint a benzinkutak, amelyek a meghatározott nyitvatartási időn kívül, és hétvégén is működhetnek.
Az élelmiszereket árusító üzletek 21 óráig, továbbá szombaton és vasárnap is nyitva tarthatnak.
A színházak, mozik, múzeumok és képtárak szombaton és vasárnap is, legfeljebb 21 óráig üzemelhetnek.
A vendéglátóipari objektumokban nem engedélyezett az élőzene, 17 óra után pedig semmilyen más formában sem engedélyezett a zene – olvasható a válságstáb határozatában.

Mi meddig tarthat nyitva Szabadkán?

Az élelmiszerboltok minden nap este 9 óráig lehetnek nyitva Szabadkán.

Az élelmiszerboltok
szombaton és
vasárnap is
nyitva tarthatnak.
Tegnap óta az éttermek,
a kávézók, a kozmetikusok,
a fodrászok és
az edzőtermek is
minden nap reggel 5 órától
este 8 óráig lehetnek nyitva.
Tegnap január 12-e,
kedd volt.
A gyógyszertárak,
az orvosi rendelők,
a fogászati rendelők,
az állatorvosi rendelők
és a benzinkutak rendes
munkaidővel lehetnek nyitva,
hétvégén is.
Hétvége szombat
és vasárnap.
A színházak, a mozik,
a múzeumok és
a képtárak hétvégén is
este 9 óráig dolgozhatnak.
Az éttermekben,
a kávézókban,
a pizzériákban
nem engedélyezett
az élő zene.
Délután 5 órától
semmilyen zene
nem engedélyezett
az éttermekben,
a kávézókban
és a pizzériákban sem
Szabadka területén.


Fontos változás: nincs több bírság a szélvédőn

Január 15-től elektronikus parkolási bírságot vezetnek be Újvidéken.

Ez azt jelenti, hogy az ellenőrzéseket az újvidéki parkolási vállalat az erre a célra vásárolt járművekből fogja végezni, melyek felismerhetőek lesznek.
A lakosok a vállalat weboldalán, a www.parkingns.rs oldalon tudják majd ellenőrizni, hogy kaptak-e bírságot a nem befizetett parkolásért, ugyanis január 15-től ezeket a büntetéseket már nem helyezik ki az autó szélvédőjére.

Nincs több büntetés az autók szélvédőjén

Ez azt jelenti, hogy az ellenőrzéseket
az újvidéki parkolási vállalat
járművekből fogja végezni.
Ezek a járművek felismerhetőek lesznek.
A lakosok www.parkingns.rs internetes oldalon tudják majd ellenőrizni,
hogy kaptak-e büntetést.
Büntetést nem befizetett parkolásért kaphatnak a lakosok.
Január 15-től ezeket a büntetéseket az ellenőrök
már nem helyezik ki az autó szélvédőjére.


Megjelent az a pályázat, amely az ottaniaknak 10 ezer dinár értékű támogatást nyújt, ha biciklit vesznek.

Két éve hirdették meg először a kerékpárvásárlási támogatást, azóta 150 biciklit vásároltak a becskerekiek egymillió dinár támogatási keretösszegből.
A nagy érdeklődésre való tekintettel idén dupla annyi pénzt biztosít az önkormányzat, így a város lakosai csak idén 100 kerékpárt vehetnek a társfinanszírozás által - jelentette be Simo Salapura polgármester, aki arra biztatja az embereket, hogy így is járuljanak hozzá a környezetük védelméhez, a levegő minőségének javításához. A pályázat két hét múlva jár le, és ha addig mégsem jelentkeznek rá elegen, nyitva lesz december elsejéig.

Támogatja a kerékpárvásárlást Nagybecskerek önkormányzata.

Nagybecskerek a lakosainak 10 ezer dinár értékű
támogatást ad, ha biciklit vásárolnak.
A támogatásra pályázat útján kell jelentkezni.
2 éve hirdették meg először
a kerékpárvásárlási támogatást Nagybecskereken.
Azóta 150 biciklit vásároltak a nagybecskereki lakosok.
Nagy az érdeklődés a támogatás iránt.
A nagy érdeklődés miatt
idén dupla annyi pénzt biztosít az önkormányzat.
Így a város lakosai csak idén
100 kerékpárt vásárolhatnak.
A kerékpárvásárlási támogatás célja
a környezet védelmének és a levegő minőségének javítása.
A pályázat 2 hét múlva jár le.
Ha addig nem jelentkeznek rá elegen,
nyitva lesz december 1-jéig a pályázat.


Kemping a Tisza-parton

Fejlesztések és programok Magyarkanizsán.

A magyarkanizsai kemping az idei évben is fogadja a látogatókat. Számos újdonsággal készültek az illetékesek a kemping területén, hogy az odalátogatók igényeit maximálisan kielégítsék.
Az elmúlt években egyre nagyobb népszerűségnek örvend a magyarkanizsai Tisza-parton található kemping. Vannak, akik több napot is itt töltenek, de olyanok is akadnak, akik egy kellemes délutáni sütésre, főzésre látogatnak ki.
A kempingszezon Magyarkanizsán már a majálisi ünnepekkel elindult, akkor még ingyenesen lehetett használni a kempinget. Az illetékesek az idei évre is több újdonsággal készültek a kikapcsolódni vágyók számára.
A magyarkanizsai kempingbe látogatók gyakran érdeklődnek a helyi programok, rendezvények iránt is, amikben az idei nyáron sem fog szűkölködni a Tisza-parti település.
Ami a kemping idei árjegyzékét illeti, naponta egy kétszemélyes sátorhelyért 300 dinárt kell fizetni, míg egy lakóautóval érkezőnek napi 390 dinárt, ezzel pedig igénybe lehet venni minden szolgáltatást, amit a kemping kínál.

Kemping a magyarkanizsai Tisza-parton

Folyamatos fejlesztéseket végeznek Magyarkanizsán.

Egyre több érdekes program várja a látogatókat Magyarkanizsán.
A magyarkanizsai kemping az idei évben is fogadja a látogatókat.
A kempingezés sátorozást jelent főleg kirándulás
vagy nyaralás idején.
Az elmúlt években egyre népszerűbb
a magyarkanizsai Tisza-parton található kemping.
Sok újdonság várja az érdeklődőket a kemping területén.
Vannak, akik több napot is itt töltenek.
Vannak olyanok is, akik csak egy kellemes délutáni sütésre,
főzésre látogatnak ki a magyarkanizsai kempingbe.
A kempingszezon Magyarkanizsán
már a majálisi ünnepekkel elindult.
A majálisi ünnepek idején
még ingyenesen lehetett használni a kempinget.
A kempingben naponta egy 2 személyes sátorhelyért
300 dinárt kell fizetni.
A lakóautóval érkezőknek napi 390 dinárt
kell fizetni a kempingért.


Tartalmas hétvége Palicson: Hagyományok Téli Fesztiválja és Mikulás-futás

Szombaton tepertőt sütnek, vasárnap testmozgásra invitálnak.

A Hagyományok Téli Fesztiválja szombaton, december 2-án 9 órakor veszi kezdetét. Fő programja a helyi termékek kiállítása és vására, valamint a tepertősütő verseny lesz. Utóbbira még lehet jelentkezni.
Vasárnap, december 3-án 11 órától pedig megrendezik a már hagyományos Mikulás-futást. A táv két kilométer, amit futva, sétálva, vagy babakocsit tolva is meg lehet tenni, fontos, hogy Mikulássapkát, jelmezt, vagy egyéb, a Mikulásra emlékeztető ruhadarabot viseljünk. A rajt idén a Zenepavilon mellett lesz, a cél pedig a Vigadó két terasza között. Lesz tombola is, három gyerekkerékpárt sorsolnak ki, és jelen lesz az igazi Mikulás is.
A rendezvényen a Legyél te is Mikulás elnevezésű akciót is megszervezik, vagyis bárki ajándékcsomagokat készíthet és adhat át a Szabadkai Vöröskereszt munkatársainak. A csomagok tartalmazhatnak édességet, játékot, ruhát, iskolai felszereléseket, élelmiszert. Az adományokat azok a gyerekek kapják, akik a szabadkai népkonyha felhasználói. A rendezvényeket mások mellett Szabadka Város is támogatja.
Ercsi Hargita, a Városi Tanács idegenforgalommal megbízott tagja: „A rendezvényturizmus nagyon fontos Palics számára, nagyon nagy mennyiségű embert és turistát vonz ide egy-egy ilyen rendezvény alkalmával. Főleg az ilyen hosszú hagyományra visszatekintő rendezvények, már szerintem várják őket a régióban. Nem csak Szabadka és Palics lakosai jönnek ilyenkor ki, hanem a régióból is nagyon sokan várják ezt a rendezvényt, és ahogy hallottuk az előbbiekben, a szervezőktől, tehát a környező országokból is szoktak csapatok és turisták is jönni. Ez nem csak Palicsnak, hanem Szabadkának is fontos. Szabadka Város azért is tartja fontosnak, hogy ilyen és hasonló rendezvényeket támogasson, mert elsősorban ez nem csak a hagyományőrzésről szól, hanem a turizmus népszerűsítésről is a városunkban.”

Hagyományok Téli Fesztiválja és Mikulásfutás Palicson

Szombaton szervezik meg Palicson a Hagyományok Téli Fesztiválját.

Szombat december 2-a, holnap lesz.
A fesztivál szombat délelőtt 9 órakor kezdődik Palicson.
A fesztiválon helyi termékek kiállítását
és vásárát tekinthetik meg az érdeklődők.
A fesztivál főprogramja a tepertősütés lesz.
A tepertősütésre még lehet jelentkezni.
Vasárnap délelőtt 11 órától szervezik meg Palicson a Mikulásfutást.
Vasárnap december 3-a lesz.
A Mikulásfutás hossza 2 kilométer.
Ezt a távot futva, sétálva, vagy babakocsit tolva is meg lehet tenni.
Fontos, hogy Mikulássapkát, jelmezt vagy más
Mikulásra emlékeztető ruhadarabot kell viselni.
A Mikulásfutás kezdete a Zenepavilon mellett lesz.
A Mikulásfutás vége a Vigadó 2 terasza között lesz.
A futáson lesz tombola is, ahol 3 gyerekkerékpárt lehet nyerni.
A futáson részt vesz a Mikulás is.
A rendezvényen a Legyél te is Mikulás elnevezésű akciót is megszervezik.
Ez azt jelenti, hogy bárki ajándékcsomagokat készíthet
és adhat át a Szabadkai Vöröskereszt munkatársainak.
A csomagokba lehet édességet, játékot, ruhát,
iskolai felszereléseket, élelmiszert tenni.
Az adományokat azok a gyerekek kapják,
akik a szabadkai népkonyha felhasználói.
A szabadkai népkonyha felhasználói szegény sorsú gyerekek.
A palicsi Mikulásfutáson évről évre nagyon sokan vesznek részt.


Növelik a gyermekpótlékot és a várandós nők egyszeri támogatását Szabadkán

Emelkedik Szabadkán a gyermekpótlék összege és a várandós nőknek járó egyszeri támogatás is.

A várandós hölgyek az eddigi 15 ezer helyett 20 ezer dinárt kapnak az önkormányzattól, míg az első szülött gyerek után járó pótlék 10 ezerről 15 ezerre nő.
Jasmina Stevanović, a társadalmi tevékenységek titkára elmondta, igyekeznek követni a köztársasági szintű emeléseket. Hozzátette, idén 13,6 százalékkal több pénzt szánnak szociális védelemre, ebből finanszírozzák a mesterséges megtermékenyítéseket, az ingyenes uzsonnát a rászoruló gyerekeknek, továbbá a térítésmentes óvodai ellátást - részletezte a titkár.

A várandós hölgyek az idei évtől 20 ezer dinárt kapnak Szabadkán.
Ez a támogatás korábban 15 ezer dinár volt.
Az első szülött gyerek után járó pótlék
15 ezer dinárra növekedik Szabadkán.
Ez az összeg a korábbi években 10 ezer dinár volt.
Jasmina Stevanović, a társadalmi tevékenységek titkára elmondta,
az idei évtől még több pénzzel támogatják
a mesterséges megtermékenyítéseket,
az ingyenes uzsonnát a rászoruló gyerekeknek
és az ingyenes óvodai ellátást.


Decemberben megnyílik az aluljáró, nyárra pedig visszaállhat a közlekedés rendje Szabadkán

Decemberben megnyílik a Maksim Gorkij utcai aluljáró, jövő nyárra pedig visszaáll a közlekedés megszokott rendje Szabadkán - állítják az illetékesek.

Gőzerővel folynak a munkálatok a Belgád-Budapest vasútvonal észak-bácskai szakaszán, és a város számos pontján is építenek aluljárókat, felüljárókat. Új utcákat nyitnak és szélesítenek ki. A szabadkaiaknak addig azonban el kell viselni a forgalmi dugókat, a lezárásokat és az azok miatt leterhelt utcák állapotának rohamos romlását. A Közügyek stábja annak járt utána, hogy miként zajlik jelenleg a közlekedés a városban, és milyen alternatív útvonalakat használhatnak az emberek, hogy eljussanak A pontból B pontba.

Nyárra visszaállhat a közlekedés rendje Szabadkán

Decemberben megnyílik a Maksim Gorkij utcai aluljáró Szabadkán.

Tervek szerint jövő nyárra visszaáll
a közlekedés megszokott rendje is Szabadkán.
Jövő év 2024 lesz.
A Belgád-Budapest vasútvonal felújítási munkálatai zajlanak.
Ez miatt Szabadka több részén is építenek aluljárókat és felüljárókat.
Szabadka több részén is új utcákat nyitnak
és utcákat szélesítenek.
Amíg nem áll vissza a közlekedés megszokott rendje Szabadkán,
addig a lakosoknak el kell viselni
a forgalmi dugókat, a lezárásokat
és az utcák állapotának gyors romlását.
A lakosok elégedetlenek azzal,
hogy nagy kerülőt kell megtenniük autóval ahhoz,
hogy például a város központjába jussanak.


Szigorúbb intézkedések az újvidéki óvodákban és tanintézményekben

Fokozott védelmi intézkedéseket hoztak az újvidéki óvodákban és oktatási intézményekben a koronavírus-járvány terjedésének lassítása érdekében.

Dina Vučinić több óvodába és iskolába is ellátogatott, ahol fertőtlenítést végeztek. Az újvidéki városi tanács oktatásügyi megbízottja elmondta, az intézkedéseknek köszönhetően nem nő jelentősen a fertőzöttek száma ezekben az intézményekben. Az általános iskolákban eddig 36 diák és 107 alkalmazott fertőződött meg, míg 850 tanuló és 96 dolgozó karanténban van. A középiskolákban 111 tanuló és 43 alkalmazott betegedett meg, míg 359 gyerek és 50 dolgozó karanténban tartózkodik.

Szigorúan ellenőrzik az újvidéki óvodákat és iskolákat

Szigorúbban ellenőrzik az újvidéki óvodákat és iskolákat is.

Újvidék 1 nagyváros
Vajdaságban.
Azért ellenőrzik
szigorúbban az újvidéki
óvodákat és iskolákat,
hogy lelassítsák
a koronavírus terjedését
ezeken a helyeken is.
Újvidéken is sok
a koronavírusos beteg.
Az újvidéki óvodákat
és iskolákat gyakrabban
fertőtlenítik.
A koronavírus elleni
óvintézkedéseket
szigorúan be kell
tartani az újvidéki
óvodákban és
iskolákban is.
Ilyen óvintézkedés
a maszk viselete,
a távolságtartás,
a gyakori kézmosás
és kézfertőtlenítés.
Az újvidéki általános
iskolákban eddig
36 diák és
107 alkalmazott
kapta el a koronavírust.
Az újvidéki általános
iskolák közül
850 tanuló és 96 dolgozó
karanténban van.
Az újvidéki középiskolákban
111 tanuló
és 43 alkalmazott
betegedett meg
koronavírusban.
Az újvidéki középiskolák
közül 359 tanuló
és 50 dolgozó van
karanténban.


15 ezer dinár a szabadkai várandós nőknek

2021-ben is 15 ezer dináros, egyszeri támogatást kapnak a Szabadka területén élő várandós nők - fogadta el 11. ülésén a Szabadkai Városi Tanács az összeg meghatározásáról szóló határozatot.

Erre egyébként azok jogosultak, akik már betöltötték a terhesség 28. hetét, de még nem szülték meg gyermeküket. Emellett a 2021-ben született első gyermek után is jár majd az egyszeri 10 ezer dináros támogatás - döntöttek a tanácstagok. Mindkettőt Szabadka Város költségvetéséből különítik el.

2021-ben is 15.000 dináros egyszeri támogatást kapnak a szabadkai várandós nők.

Szabadka területén élő
várandós nők kapják
meg idén is
az egyszeri támogatást.
A 15.000 dinárt azok
a szabadkai várandós
nők kaphatják meg,
akik már betöltötték
a terhesség 28. hetét,
de még nem szülték meg
a gyermeküket.
A 2021-ben született
1. gyermek után is
jár majd az egyszeri
10.000 dináros
támogatás.
Ezt a 2 támogatást
a várandós nők
és az év 1. gyermekének
anyukája
Szabadka Városától kapja.


Az új jármű – felszereltségének köszönhetően – nemcsak tűzeseteknél, hanem viharkárok enyhítésében és baleseteknél is segítséget tud nyújtani.

Egy teljesen felszerelt rohamkocsival bővült a martonosi tűzoltók gépparkja. Főként műszaki beavatkozásokra alkalmas felszereléssel látták el, reflektorral, áramfejlesztővel, 220 literes víztartállyal és habképző készülékkel.
Surányi Zsolt, önkéntes tűzoltó: „Az előző egy elég idős TAM tűzoltó kamion, ami 56 éves, amivel voltak már problémák, úgyhogy ez most nagyon megkönnyíti a dolgunkat.”
Tavaly a magyarkanizsai Községi Tűzoltó Szövetség karöltve az önkormányzattal három új kocsit tudott beszerezni, amelyek Tóthfaluba, Kispiacra és Magyarkanizsára kerültek, mondta el Bajtai Balázs, elnök, a szövetség elnöke.
„Ezzel együtt 16 járművel rendelkezik a községi tűzoltó szövetséghez tartozó összes tűzoltó egyesület. Ezek között van még két darab tűzoltó traktor, amit idővel még szeretnénk lecserélni. Ezek közül az egyik Adorján, ahova szintén szeretnénk még az idén egy gépjárművet beszerezni, valamint az oromhegyesi géppark is olyan állapotban van, ahová kell egy tűzoltó járművet szerezzünk.”
Bajtai Balázs felhívta a polgárok figyelmét arra, hogy az aratásban résztvevőknek egy tűzvédelmi képzésen is át kell esniük. A tanfolyamot követően erről elismervényt kapnak a gazdák. Akik ilyen tanúsítvány nélkül végzik a betakarítást, bírságot kaphatnak.
„A tűzvédelmi törvény azért látja ezt elő, mert egyébként ez mindenféleképpen egy prevenciós, megelőző intézkedés, mert sajnos azt tapasztaljuk a terepen, hogy nagyon sokan még nem tudják a kézi tűzoltó készüléket sem használni.”
A képzést a Községi Tűzoltó Szövetség tartja. Május 20-án Oromon, Völgyesen, Újfaluban, Magyarkanizsán és Ilonafalun várják az érdekelteket. Május 21-én Martonoson, Kishomokon, Tóthfaluban és Velebiten kerül sor a képzésre, 22-én Oromhegyesen, Adorjánon és Horgoson, 23-án pedig Kispiacon.

Új tűzoltókocsit kapott Martonos

Új tűzoltókocsit kapott a martonosi Önkéntes Tűzoltó Egyesület.

Az új jármű nagyon korszerűen van felszerelve.
Az új tűzoltókocsi nem csak tűzeseteknél,
hanem viharkárok enyhítésében
és baleseteknél is segítséget tud adni.
A martonosi önkéntes tűzoltók nagyon örülnek az új járműnek.
A martonosi önkéntes tűzoltók elmondták, hogy
már nagy szükség volt az új járműre,
mert korábban nagyon régi autót használtak.
Tavaly a magyarkanizsai Községi Tűzoltó Szövetség
3 új tűzoltókocsit vásárolt.
Ez a 3 új jármű Tóthfaluba, Kispiacra és Magyarkanizsára került.
Fontos tudni a lakosoknak azt is,
hogy az aratásban résztvevőknek
egy tűzvédelmi képzésen is jelen kell lenniük.
A tanfolyam befejezésével elismervényt kapnak a gazdák.
Akik ilyen tanúsítvány nélkül végzik a betakarítást,
büntetést kaphatnak.
A képzést a Községi Tűzoltó Szövetség tartja.
Május 20-án Oromon, Völgyesen, Újfaluban,
Magyarkanizsán és Ilonafalun várják az érdekelteket.
Május 21-én Martonoson, Kishomokon, Tóthfaluban
és Velebiten tartják meg a képzést.
Május 22-én Oromhegyesen, Adorjánon
és Horgoson, május 23-án Kispiacon lesz a képzés
a gazdák számára.


Mától szombatig módosított útvonalon közlekednek egyes autóbuszok Szabadkán

Ez azt jelenti, hogy ezeken a napokon 7 és 17 óra között a Zombori úton végzett munkálatok miatt egyik irányból sem lesznek használatban az autóbusz állomások a Lifkánál. A módosítás a következő járatokat érinti:

1a - A Kelebia-Újtelep vonalon ebben az időszakban a Petőfi Sándor utcában fog közlekedni, így a Lifka és Preradović utcai buszállomás nem lesz használatban.
2 - A Pacséri úttól a Sportcsarnokig a megszokott útvonalon közlekednek az autóbuszok, innen viszont a Szekeres László utca és a Karađorđe út érintésével érnek el a járatok a Proletár brigádok utcához, valamint a Szerb sorra. A 9-es Szerb sor-Sever járat megállói is ugyanígy módosulnak az érintett útszakaszon.
3 - A Makkhetes-Bajai út útvonalon az autóbusz a Zágrábi utcában közlekedik mától, így a Lifka és a Matija Gubec megállók nem funkcionálnak majd.
4 - A Radanovác-Lifka vonalon az autóbuszok a Zágrábi utcában közlekednek majd. Így a 4-es autóbusz végállomása a Preradović utcai buszállomás lesz.
6 - A Kisbajmok-Víkend telep (Palics) vonalon az autóbuszok a Zágrábi utcán közlekednek, így a Lifka és a Matija Gubec megállók nem funkcionálnak majd. Ehelyett a Politechnikai Iskolánál lévő állomáson szállhatnak fel az utasok az autóbuszra.
8 - A Vasutas település-Sándor vonalon az autóbusz ebben az időszakban a Preradović és a Petőfi Sándor utcában közlekedik, ezáltal a Lifka buszállomás helyett a Preradović utcai megálló lesz használatban.
8a - Ezen a vonalon a Vasutas település felől a végállomás a Preradović utcai lesz, míg a másik irányban az úgynevezett Szarvas megállótól indul a járat.
A 10-es vonalon Palics felől a végállomás a Preradović utcai megálló lesz, míg a másik irányban az úgynevezett Szarvas megállótól indul a járat.
A 22-es, 26-os és 28-as peremvárosi járatok a Zágrábi utcán közlekednek majd, így az utasok a Lifka állomás helyett, a Szarvas buszállomáson szállhatnak fel az ezeken a vonalakon közlekedő autóbuszokra.
Az autóbuszok reggel 7 előtt és 17 óra után a megszokott útvonalakon járnak majd. Az útvonal módosítások a menetrendre nincsenek hatással, így 7 és 17 óra között a megszokott hétköznapi menetrend marad érvényben.

Mától megváltozott útvonalon közlekednek egyes buszok Szabadkán

Mától szombatig megváltozott útvonalon közlekednek egyes autóbuszok Szabadkán.

Ez azt jelenti, hogy mától szombatig
reggel 7 óra és délután 5 óra között
a Zombori úton egyik irányból sem lesznek
használatban az autóbusz állomások a Lifkánál.
Ma június 29-e, szerda van.
Szombat július 2-a lesz.
A Zombori úton munkálatokat végeznek,
ezért közlekednek egyes autóbuszok
megváltozott útvonalon.
Az útvonal változtatás a következő
autóbusz járatokra vonatkozik:
1a - A Kelebia-Újtelep vonalon mától szombatig
reggel 7 óra és délután 5 óra között
a Petőfi Sándor utcában fog közlekedni a busz,
így a Lifka és Preradović utcai buszállomás lesz használatban.
2 - A Pacséri úttól a Sportcsarnokig
a megszokott útvonalon közlekednek az autóbuszok.
Innen viszont a Szekeres László utca és a Karađorđe út
érintésével érnek el a járatok a Proletár brigádok utcához,
valamint a Szerb sorra.
A 9-es Szerb sor-Sever járat megállói is ugyanígy változnak az érintett útszakaszon.
3 - A Makkhetes-Bajai út útvonalon az autóbusz a Zágrábi utcában
közlekedik mától, így a Lifka és a Matija Gubec megállók
nem lesznek használatban.
4 - A Radanovác-Lifka vonalon az autóbuszok
a Zágrábi utcában közlekednek majd.
Így a 4-es autóbusz végállomása a Preradović utcai buszállomás lesz.
6 - A Kisbajmok-Víkend telep (Palics) vonalon
az autóbuszok a Zágrábi utcán közlekednek,
így a Lifka és a Matija Gubec megállók nem lesznek használatban.
Ehelyett a Politechnikai Iskolánál lévő állomáson
szállhatnak fel az utasok az autóbuszra.
8 - A Vasutas település-Sándor vonalon
az autóbusz ebben az időszakban a Preradović és a Petőfi Sándor utcában közlekedik,
így a Lifka buszállomás helyett a Preradović utcai megálló lesz használatban.
8a - Ezen a vonalon a Vasutas település felől
a végállomás a Preradović utcai lesz,
a másik irányban pedig a Szarvas megállótól indul a járat.
A 10-es vonalon Palics felől a végállomás
a Preradović utcai megálló lesz,
a másik irányban a Szarvas megállótól indul a járat.
A 22-es, 26-os és 28-as peremvárosi járatok
a Zágrábi utcán közlekednek majd,
az utasok a Lifka állomás helyett,
a Szarvas buszállomáson szállhatnak fel
az ezeken a vonalakon közlekedő autóbuszokra.

Az autóbuszok mától szombatig
reggel 7 előtt és délután 5 óra után
a megszokott útvonalakon járnak majd.
Az útvonal változtatástól
a menetrend még ugyanaz maradt.
Ez azt jelenti, hogy reggel 7 és délután 5 óra között
a megszokott hétköznapi menetrend marad érvényben.


Hétfőn újranyit a zentai medence

Augusztus harmadikán, azaz hétfőn újra megnyitja kapuit a zentai medence - áll a község rendkívüli helyzetekkel megbízott törzskarának mai közleményében.

A komplexum működését július közepén függesztették fel a járványügyi helyzet kedvezőtlen alakulása miatt. Hétfőtől azonban újra fogadja a polgárokat a megfelelő óvintézkedések betartása mellett.
A medence területén egyszerre legfeljebb 400 fő tartózkodhat, a bejáratnál pedig kötelező lesz a lázmérés.
A komplexum területén lévő elárusító helyeket naponta többször kell fertőtleníteni, az egész területet pedig napi kétszer. Emellett a törzskar kötelezi a vendéglátóhelyeket, hogy minden asztalon biztosítsanak kézfertőtlenítőt a vendégek számára.

Hétfőn újra kinyit a zentai medence

Augusztus 3-án újra kinyit a zentai medence.

Zenta 1 város
és község Vajdaságban.
Augusztus 3-a hétfő lesz.
A zentai medence
július közepén zárt be
a koronavírus-járvány miatt.
Hétfőtől a medence területén
maximum 400 ember lehet,
a bejáratnál pedig
kötelező lesz a lázmérés.
Hétfőtől a medence területén
lévő elárusító helyeket
minden nap többször kell
fertőtleníteni.
Az egész medence területét
napi 2 alkalommal kell
fertőtleníteni hétfőtől.
A kézfertőtlenítésre is
lesz lehetőség
a zentai medence területén.
A jövő héten is marad
a meleg, nyárias
időjárás, ezért
a zentai medence
várni fogja a fürdőzőket.


71 új közlekedés- és térfigyelő kamera Szabadkán

További közlekedés- és térfigyelő kamerákat helyeznek el Szabadka területén. A cél a biztonság növelése és a gyalogosok fokozott védelme.

Az iskolák környékén, ahol még nincsenek, jelzőlámpákat helyeznek el. A szabályos vezetés eddig is elengedhetetlen volt, azonban az év derekától jobban oda kell majd figyelnünk, hogy ne hibázzunk, mert szinte minden sarkon figyel majd bennünket valamilyen kamera.
Jelenleg két helyen működik közlekedésfigyelő kamerarendszer Szabadkán. Az egyik a Pátria szálloda és az Újvárosházánál lévő útkereszteződésnél van kihelyezve és a piroson való áthaladást rögzíti. A központi postahivatal és a Magyar Tannyelvű Tanítóképző Kar előtti útkereszteződésen lévő kamera többek között a piroson való áthajtást, a gépkocsi sebességét, a biztonsági övek, illetve a mobiltelefonok használatát is regisztrálja. Ezeknek a kameráknak összesen 17 funkciója létezik, és várhatóan ezeket is működésbe hozzák nemsokára.
Több mint 70 közlekedés-, illetve térfigyelő kamera kihelyezése kezdődik hamarosan Szabadka területén. 11 ponton mérik majd a sebességet, ide radarokat helyeznek ki, de lesznek rendszámtáblát felismerő kamerák is például a Zentai, a Belgrádi úton és a Horgosi úton is. Továbbá a Csantavéri, a Bajai, a Békovai, és a Kelebia felé vezető úton is. Ezekkel a rendszámtáblát figyelő kamerákkal az a cél, hogy rögzítsenek mindenkit, aki belép vagy elhagyja a várost. Sebességmérő kamerákból hat lesz a városban leginkább iskolák környékén, ahol a haladási sebesség korlátozva van. Többek között a Matija Gubec, a Mirko Bogović és a Dragiša Mišović utcákban.
A közlekedés és a térfigyelő kamerarendszer felállításának terve már 2021 végén felmerült. A közbeszerzési eljárásnak a megindítására akkor minimális forrást biztosított Szabadka önkormányzata, összesen 271 millió dinárt, majd a szerződést is aláírták. Radoslav Vukelić Szabadka kommunálisügyi, energetikai és közlekedési titkára elmondta, összesen 71 új kamera működtetését tervezik. Az elhelyezésüktől függően ezek a sebességet fogják mérni, a rendszámtáblák felismerését végzik és mintegy 50 általános, térfigyelő kamerát is kihelyeznek majd.
A munkálatok első fázisában többek között a Belgrádi, az Ivan Antunović, a Nada Dimić, a Blaško Rajić, az Evgenije Kimičić, a Sonja Marinković, a Mirko Bogović utcákban ássák fel a zöld területeket a megfelelő vezetékek elhelyezése céljából. A munkálatok három fázisban folynak majd. Radoslav Vukelić elmondta: mielőtt a rendszert élesben is üzembe helyeznék, mindenképp értesítik majd a lakosságot, sőt egyhónapos próbaüzemeltetés is lesz. A közlekedés- és térfigyelő kamerarendszert a szerb Belügyminisztérium szabadkai munkatársai felügyelik majd.

Új közlekedésfigyelő és térfigyelő kamerák Szabadkán

71 új közlekedésfigyelő és térfigyelő kamerát helyeznek el Szabadkán.

Az új közlekedés- és térfigyelő kamerák
elhelyezésének célja a gyalogosok védelme
és a még biztonságosabb közlekedés.
Az iskolák környékén, ahol még nincsenek,
jelzőlámpákat helyeznek el.
Eddig is figyelmesen és óvatosan kellett közlekedni,
de mostantól szinte minden sarkon
figyel majd bennünket valamilyen kamera.
Jelenleg 2 helyen működik közlekedésfigyelő
kamerarendszer Szabadkán.
Az egyik a Pátria szálloda
és az Újvárosházánál lévő útkereszteződésnél van kihelyezve.
Ez a 2 kamera a piroson való áthaladást figyeli.
A központi postahivatal
és a Magyar Tannyelvű Tanítóképző Kar előtti
útkereszteződésen lévő kamera
a piroson való áthajtást,
a gépkocsi sebességét,
a biztonsági övek
és a mobiltelefonok használatát is figyeli.
Hamarosan több mint 70 közlekedés-,
és térfigyelő kamera kihelyezése kezdődik
Szabadka területén.
11 helyszínen mérik majd a sebességet,
ide radarokat helyeznek ki.
Lesznek még rendszámtáblát felismerő kamerák is
például a Zentai, a Belgrádi úton és a Horgosi úton.
Lesz még rendszámtáblát felismerő kamera
például a Csantavéri, a Bajai, a Békovai,
és a Kelebia felé vezető úton is.
A rendszámtáblát figyelő kamerákkal az a cél,
hogy figyeljenek mindenkit,
aki belép vagy elhagyja a várost.
Sebességmérő kamerákból 6 lesz a városban.
Főleg iskolák környékén, ahol a haladási sebesség
korlátozva van.
Ilyen sebességmérő kamera lesz például
a Matija Gubec, a Mirko Bogović
és a Dragiša Mišović utcákban.
Mielőtt elkezdődnek a munkálatok
a közlekedés- és térfigyelő kamerarendszer bevezetésével,
mindenképp értesítik majd a lakosságot,
sőt 1 hónapos próbaüzemeltetés is lesz.


Ingyenes kutya- és macskaivartalanítás Szabadkán

Decembertől jövő év júniusáig 80 kutya és 40 macska ivartalanítását végezhetik el teljesen ingyenesen a gazdáik kérésére.

Ingyenes kutya- és macskaivartalanítást végeznek Szabadkán a Légy felelős gazdája a házikedvenceidnek elnevezésű projekt keretében. Már zajlik a jelentkezés. A Mind egyenlők vagyunk nevű egyesület a projekt lebonyolítója, amelynek képviselője a subotica.com-nak elmondta, idén decembertől jövő év júniusáig 80 kutya és 40 macska ivartalanítását végezhetik el teljesen ingyenesen a gazdáik kérésére. A jelentkezéseket a svismojednaki.su@gmail.com email-címre vagy az egyesület Facebook-oldalán várják. Már 40 kutya- és 30 macsaktulajdonos kérte a sterilizációt. Túljelentkezés esetén előnyben részesítik a nőstény egyedeket, és azokat az állatokat, amelyek tulajdonosai szerény bevételekkel rendelkeznek. Az ivartalanítási projekt uniós forrásokból valósulhat meg.

Ingyenes kutya és macskaivartalanítás Szabadkán

Decembertől jövő év júniusáig ingyenes kutya- és macskaivartalanítást végeznek Szabadkán.

Jövő év 2024 lesz.
Ebben az időszakban 80 kutya és 40 macska ivartalanítását
végezhetik el teljesen ingyenesen a gazdáik kérésére.
A Légy felelős gazdája a házi kedvenceidnek elnevezésű akció miatt
történik az ingyenes kutya és macska ivartalanítás.
Az állatok az ivartalanítás után nem tudnak szaporodni.
Az akciót a Mind egyenlők vagyunk nevű egyesület szervezi.
A gazdák már jelentkezhetnek kutyáik vagy macskáik
ingyenes ivartalanítására.
A jelentkezéseket a svismojednaki.su@gmail.com email-címre
vagy az egyesület Facebook-oldalán várják.
Már 40 kutya- és 30 macskatulajdonos kérte az ingyenes ivartalanítást.
Túljelentkezés esetén a nőstény állatokat választják előbb,
és azokat az állatokat, amelyek tulajdonosai
rosszabb anyagi helyzettel rendelkeznek.


Jubilál a Vajdasági Vágta

Idén a szabadkai lóversenypálya, az eseménynek otthont adó helyszín lesz a budapesti Nemzeti Vágta első selejtezőjének is az otthona. A szervezők a felnőtt és a kishuszár futamok mellett számos kísérőprogrammal várják a közönséget május 28-án.

A X. Vajdasági Vágta délben a fanfárok hangjával indul. Az eseménynek, ami nem csak a lovassportok szerelmeseit vonzza, évről évre nagy közösségépítő szerepe van.
A futamok mellett nagy népszerűségnek örvend az utóbbi évek egyik újdonsága, a főzőverseny, amely keretében idén a benevezett csapatoknak bográcsban készített betyár tarhonyát kell készíteniük. Annak ellenére, hogy vészesen fogy az idő az esemény kezdetéig, továbbra is várják a nevezni vágyó lovasokat.
Mint minden évben, a jubileum évében pedig különösen az a célja a szervezőknek, hogy egy színvonalas rendezvényt hívjanak életre a futamok mellett számos kísérőrendezvénnyel. Így kap a programok között helyet a főzőverseny, de a népszerű kirakodóvásár, a lovasbemutatók és a fogathajtók futama is.
Május 28-án, szombaton pontban délben minden érdeklődőt szeretettel várnak a szabadkai lóversenypályára a X. Vajdasági Vágtára.

10. alkalommal is Vajdasági Vágta

Idén 10. alkalommal szervezik meg a Vajdasági Vágtát.

Amikor valaki vagy valami kerek évfordulót ünnepel,
azt mondjuk, hogy jubilál.
Ilyen kerek évforduló például
a tizedik, a huszadik vagy a harmincadik születésnap.
A szabadkai lóversenypályán lesz megtartva
a népszerű Vajdasági Vágta.
Május 28-án, szombaton szervezik meg
a Vajdasági Vágtát.
A Vajdasági Vágta 1 lovas verseny,
ami mellett még sok más érdekes
programon is részt vehetnek az érdeklődők.
A 10. Vajdasági Vágta május 28-án,
12 órakor kezdődik.
A lovas verseny mellett nagyon népszerű
az elmúlt évek egyik újdonsága, a főzőverseny.
Idén a főzőversenyre benevezett csapatoknak
betyár tarhonyát kell készíteniük.
A rendezvényre még mindig várják
a lovasok jelentkezését.
A lovas versenyek mellett lesz még
kirakodóvásár és lovasbemutatók is.
Május 28-án, szombaton délben
minden érdeklődőt szeretettel várnak
a szabadkai lóversenypályára
a 10. Vajdasági Vágtára.


Nagyot ugrik az üzemanyag ára Szerbiában

Mától megemelik az üzemanyag árát Szerbiában 7 dinárral: a 95 oktános ólommentes benzin 181 dinár, míg a sima euródízel 203 dinárba kerül majd literenként, erről döntött a szerb kormány.

A döntés április 29-től, azaz mától érvényes egy hónapig, május 31-ig. Emellett további hatvan napig érvényben marad az alapvető élelmiszerekre vonatkozó árstop - erről is döntöttek ma.
Az árbefagyasztás az 1 kilogramm kiszerelésű kristálycukorra, a legfeljebb 5 kilogrammos csomagolásban árusított T-400-as és T-500-as lisztre, valamint az 1 literes napraforgóolajra vonatkozik. Szintén változatlan áron kell kínálni a következő 60 napban a sertéscombot.

Nagyot emelkedik az üzemanyag ára Szerbiában

Mától megemelkedik az üzemanyag ára Szerbiában.

Ma április 29-e, péntek van.
Mától 7 dinárral emelkedik meg
az üzemanyag ára Szerbiában.
Ez azt jelenti, hogy a 95-ös ólommentes
benzin ára 181 dinár lesz.
A sima euródízel 203 dinárba kerül literenként.
Erről a szerb kormány döntött.
A szerb kormányban azok a politikusok
dolgoznak, akik döntéseikkel
az országot irányítják.
A döntés április 29-től május 31-ig lesz érvényes.
További 60 napig érvényben marad
az alapvető élelmiszerekre vonatkozó árstop.
Az árbefagyasztás az 1 kilogramm csomagolású
kristálycukorra, a legfeljebb 5 kilogrammos
csomagolású T-400-as és T-500-as lisztre,
valamint az 1 literes napraforgóolajra vonatkozik.
Továbbra is változatlan áron kell
árulni a következő 60 napban a sertéscombot.


Ismét drágul az üzemanyag Szerbiában

Ma 15 órától a gázolaj ára 3, a benziné 2 dinárral emelkedik.

Utoljára június 7-én csökkentették az üzemanyagok árát az országban, azóta pedig folyamatosan emelkedtek. Most a gázolaj ára 3, a benziné 2 dinárral emelkedett. Ez azt jelenti, hogy ma 15 órától egy liter dízelért 208, míg egy liter 95-ös benzinért 195 dinárt kell fizetni a kutakon. Ez azt jelent, hogy egy hónap alatt a dízel ára 9, míg a benziné 6 dinárral emelkedett.

Ismét drágul az üzemanyag

Ma délután 3 órától érvényesek az új üzemanyagárak.
A dízel 3 dinárral, a benzin ára 2 dinárral emelkedik.
Ez azt jelenti, hogy mától 1 liter dízelért 208 dinárt,
1 liter benzinért 195 dinárt kell fizetni a benzinkutakon.
Ma július 5-e, péntek van.
Utoljára június 7-én csökkentették
az üzemanyagok árát az országban.
Azóta folyamatosan emelkedtek
a szerbiai benzinkutakon az üzemanyagárak.


Megérkeztek a traktorok Szabadka központjába

Megérkezett a traktorkonvoj Szabadka központjába. A nagyjából 60 jármű a városháza lábához vonult.

Az elégedetlen gazdák a polgármesterrel akarnak beszélni, aki információink szerint inkább Újvidéken egyeztetne a helyzetről.
A város közlekedésében jelenleg nincs komolyabb fennakadás, de a Strossmayer utca környékét és a szűk központot ajánlott elkerülni.
A tüntetést tegnap kezdték meg, az alacsony felvásárlási árak, valamint a magas üzemanyag-, illetve műtrágyaárak miatt elégedetlenek. Három fő követelésük van: a mezőgazdasági terményekre vonatkozó kiviteli tilalom feloldása, hektáronként 100 liter adómentes üzemanyag, illetve a műtrágyára vonatkozó támogatások.

Traktoros tüntetések Szabadkán is

Megérkeztek a traktoros tüntetők Szabadka központjába is.

Összesen 60 traktor vonult
a Szabadkai Városháza elé.
A mezőgazdasági termelők tüntetnek
traktorjaikkal a város központjában.
Az elégedetlen termelők a polgármesterrel
akarnak beszélni.
A traktoros tüntetők utakat zárnak el.
A város közlekedésében jelenleg
nincs komolyabb megállás,
de a Strossmayer utca környékét
és a város központját ajánlott elkerülni.
A termelők traktoros tüntetése tegnap kezdődött.
Tegnap augusztus 9-e, kedd volt.
A mezőgazdasági termelők
az alacsony felvásárlási árak,
a magas üzemanyagárak
és a magas műtrágyaárak miatt elégedetlenek.
A mezőgazdasági termelőknek
3 követelésük van:
a mezőgazdasági terményekre vonatkozó
kiviteli tilalom feloldása,
hektáronként 100 liter adómentes üzemanyag,
illetve a műtrágyára vonatkozó támogatások.


Hatalmas az érdeklődés a Vedd el a számlát és nyerj! játék iránt

A mostani játékban 10 lakást lehet nyerni, ez 1,7 millió eurós nyereményalapot jelent.

Valamivel több mint két nap alatt egymillió nyugtát küldtek be a Vedd el a számlát és nyerj! nevű játékba elektronikus formában - tette közzé ma közösségi oldalán a pénzügyminiszter, Siniša Mali.
Ma 15 óráig több mint 86 ezren regisztráltak a játékra létrehozott applikáción, hatalmas az érdeklődés - szögezte le a miniszter. Ebben a körben nem kell borítékokba gyűjteni a számlákat, elég csak letölteni egy mobilos alkalmazást, azon pedig QR-kóddal, vagy a nyugta adatainak megadásával lehet játszani. Ezúttal bármekkora összegű nyugtát be lehet küldeni.

Nagy az érdeklődés a Vedd el a számlát és nyerj! játék iránt

Hatalmas az érdeklődés a Vedd el a számlát és nyerj! elnevezésű játék iránt.

Több mint 2 nap alatt már 1 millió számlát
küldtek be a Vedd el a számlát és nyerj! nevű
játékba az interneten keresztül.
A mostani játékban 10 lakást lehet nyerni.
A mostani játékban nem kell borítékba gyűjteni a számlákat.
Elég csak letölteni 1 mobilos alkalmazást
és azon QR-kóddal vagy a számla adatainak
megadásával lehet játszani.
Minden számlán van QR-kód.
A mostani játékban bármekkora összegű
számlát be lehet küldeni.


Idén újra Vedd el a számlát, és nyerj!

Siniša Mali bejelentette, hogy ismét megszervezik a Vedd el a számlát, és nyerj! nyereményjátékot.

A szerb pénzügyminiszter elmondta, az e-számlák bevezetésének köszönhetően nem kell majd borítékolni a begyűjtött fiskális nyugtákat. Elegendő lesz szkennelni a számlákon szereplő QR-kódot a nyereményjátékon való részvételhez. A lebonyolításhoz egy külön alkalmazást készítenek, melynek használatáról a közeljövőben értesítik a közvéleményt – részletezte Mali.

Idén újra Vedd el a számlát, és nyerj!

Idén is megszervezik a Vedd el a számlát és nyerj! elnevezésű nyereményjátékot.

Ezt Siniša Mali, a szerb pénzügyminiszter
jelentette be.
Siniša Mali elmondta, az e-számlák
bevezetésének köszönhetően nem kell majd
borítékba helyezni a begyűjtött számlákat.
Az e-számlákat az interneten keresztül
fizetjük ki és kapjuk el.
Elég lesz csak szkennelni a számlákon
szereplő QR-kódot ahhoz, hogy részt vegyünk
a nyereményjátékon.
Minden számlán látható fekete kockákból álló QR-kód.
A nyereményjátékhoz 1 külön alkalmazást
készítenek majd az interneten keresztül.
Az új alkalmazás használatáról
hamarosan információk is lesznek.
Erről is a szerb pénzügyminiszter beszélt.